This is a discussion on ΝΕΑ ΓΙΑ ΟΣΦΠ within the ΠΟΔΟΣΦΑΙΡΟ forums, part of the ΑΡΧΕΙΟ ΠΡΟΗΓΟΥΜΕΝΩΝ ΕΤΩΝ category; "Ενωμένοι στα δύσκολα" το μήνυμα στον Ολυμπιακό Όπως ήταν αναμενόμενο, ο Τάκης Λεμονής την επόμενη ημέρα της αναμέτρησης με τη ...\n20-09-2007, 10:45: #331\n"Ενωμένοι στα δύσκολα" το μήνυμα στον Ολυμπιακό\nΌπως ήταν αναμενόμενο, ο Τάκης Λεμονής την επόμενη ημέρα της αναμέτρησης με τη Λάτσιο, θέλησε να μιλήσει στους ποδοσφαιριστές του. Και η αλήθεια είναι, πως απορούν στο «ερυθρόλευκο» στρατόπεδο, με την έννοια ότι υπάρχει μία αντιμετώπιση, λες και η ομάδα ηττήθηκε με... 0-3.\nΑντίθετα, ως ένα σημείο το πήγε καλά το ματς, θα μπορούσε να το έχει πάρει, αλλά στο τέλος και να το χάσει. Από εκεί και πέρα, στην προπόνηση της Τετάρτης, ο Τάκης Λεμονής μίλησε στους ποδοσφαιριστές του.\nΟ 47χρονος τεχνικός τους επισήμανε πως θα πρέπει να είναι ενωμένοι στα δύσκολα, ενώ δεν παρέλειψε να αναφερθεί και στην κριτική που ασκήθηκε στην απόδοση της ομάδας, από τα μέσα ενημέρωσης.\n«Τραβηγμένα» για τον Ίβιτς\nΟι δηλώσεις του Ίλια Ίβιτς για το ματς με τη Λάτσιο, όπως ήταν αναμενόμενο σχολιάστηκαν αρκετά. Σύμφωνα ωστόσο με την επόμενη ημέρα και αυτά που προκύπτουν από το περιβάλλον του Σέρβου τεχνικού διευθυντή, είναι πως παρερμηνεύτηκαν σε ένα βαθμό. Ο Ίβιτς εκτιμά πως δεν ήταν «στόχος» ο Λεμονής και πως έγινε μία αναφορά σε στοιχεία του αγώνα (π.χ. η οπισθοχώρηση). Όπως και να έχει η κατάσταση πάντως, είναι αλήθεια πως η σχέση Λεμονή-Ίβιτς θα πρέπει να ξεκαθαριστεί άμεσα. Είχαν γραφτεί και ακουστεί ορισμένα, ακολούθησαν κι άλλα (π.χ. η περίπτωση απόκτησης του Μορφέο και η εκεί διαφωνία) και όσο υπάρχουν υποχρεώσεις στο μέλλον, θα υπάρξει και η συνέχεια...\nΓια να τα λέμε και όλα...\nΥπήρξαν πολλά e-mail που λάβαμε, σχετικά με το ματς του Ολυμπιακού με την Λάτσιο. Και πραγματικά, οφείλουμε να αναφερθούμε σε ένα, του φίλου Σπύρου, που δίνει και μία άλλη διάσταση. «ΟΤΑΝ ΔΙΑΣΥΡΕΤΑΙ Η ΑΕΚ ΕΙΝΑΙ ΓΙΟΡΤΗ,ΟΤΑΝ ΦΕΡΝΕΙ ΙΣΟΠΑΛΙΑ Ο ΟΣΦΠ ΕΙΝΑΙ ΤΡΑΓΩΔΙΑ. Η Η ΑΕΚ ΕΙΝΑΙ ΠΟΛΥ ΜΙΚΡΟΤΕΡΗ ΟΜΑΔΑ Η ΚΑΠΟΙΟΙ ΣΥΝΑΔΕΡΦΟΙ ΣΑΣ ΕΙΝΑΙ ΣΤΗΜΕΝΟΙ. ΕΧΕΤΕ ΚΑΠΟΙΑ ΑΛΛΗ ΕΞΗΓΗΣΗ;», αναφέρει χαρακτηριστικά.\nΔεν θέλω να πιστεύω περί «στημένων» συναδέλφων. Αλλά δεν έχετε κι άδικο όσον αφορά στην αντιμετώπιση. Αν ο Ολυμπιακός είχε ηττηθεί 1-4 από τη Σεβίλλη, δεν ξέρω πραγματικά τι θα είχε γίνει. Είναι και πως το αντιλαμβάνεται ο καθένας βέβαια. Εκτίμηση και άποψή μου, όμως, είναι ότι γι’ αυτό και ο Ολυμπιακός είναι Ολυμπιακός, έχει τις διαφορές του ως ομάδα από τις υπόλοιπες. Είναι το… DNA του τέτοιο βλέπετε, έχει τους εκατομμύρια οπαδούς του και τους… εχθρούς του, που πανηγυρίζουν ακόμη και για τις ήττες του στα φιλικά. Πόσο μάλιστα, στο Τσάμπιονς Λιγκ, όπου είναι και ο μοναδικός εκπρόσωπος.\n* Στα θετικά του ματς με τη Λάτσιο, ότι «ξύπνησαν» Ζεβλάκοφ και Ντομί. Από τους καλύτερους ήταν κι έκανε καλή εντύπωση.\n* Το τμήμα διαχείρισης εισιτηρίων της ΠΑΕ Ολυμπιακός ενημερώνει τους κατόχους εισιτηρίων διαρκείας, που δεν έχουν παραλάβει ακόμη τις κάρτες τους, ότι η παραλαβή των καρτών θα πραγματοποιείται έως την Παρασκευή 21/09/2007, από την Διαχείριση Εισιτηρίων του γηπέδου Καραϊσκάκη (είσοδος από reception VIP) και ώρες 10:00 - 18:00.\n* Καλά, τα καλά λόγια για ορισμένους μικρούς του Ολυμπιακού, αλλά είναι και μεγάλη ιστορία οι μπαμπάδες.\n* Και συνάντηση… πρώην θα έχει την Κυριακή. Ο πρώην «ερυθρόλευκος» Γιάννης Ταραλίδης με τον πρώην παίκτη του ΟΦΗ, Μιχάλη Σηφάκη.\n21-09-2007, 09:19: #332\nΜήτρογλου: Νίκη στην Βρέμη\nΤο ματς με την Λάτσιο πέρασε, εκείνα με ΟΦΗ και Άρη για την Super League έρχονται, αλλά στο πίσω μέρος του μυαλού του Ολυμπιακού βρίσκεται και η αναμέτρηση με την Βέρντερ Βρέμης, για την δεύτερη αγωνιστική του Champions League. Εκείνος που γνωρίζει όσο κανένας άλλος την γερμανική ομάδα, είναι ο Κώστας Μήτρογλου, ο οποίος με δηλώσεις του σε αθλητική εφημερίδα τονίζει ότι οι ερυθρόλευκοι μπορούν να πάρουν την νίκη. "Δεν με επηρεάζει το συναίσθημα", λέει ο Σηφάκης για το ματς με τον ΟΦΗ. Καθυστέρησε στην προπόνηση ο Λούα Λούα και θα τιμωρηθεί με πρόστιμο. Μεταγραφικά λαβράκια εντόπισαν οι ερυθρόλευκοι.\n"Νίκη στην Βρέμη"\nΓια μία ακόμη σεζόν, ο Ολυμπιακός θα ψάξει αυτό που του λείπει όλα αυτά τα χρόνια στο Champions League, την εκτός έδρας νίκη. O Kώστας Μήτρογλου, ο οποίος έχει ανδρωθεί ποδοσφαιρικά στην Γερμανία, στις ακαδημίες της Γκλάντμπαχ, σε δηλώσεις του στον "Πρωταθλητή", επεσήμανε ότι οι ερυθρόλευκοι μπορούν να κάνουν το "διπλό" στην Βρέμη. "Το παιχνίδι θα είναι πολύ δύσκολο. Η Βέρντερ παίζει ανοιχτό, επιθετικό ποδόσφαιρο. Είναι πολύ δυνατή ομάδα και παλεύει από το πρώτο μέχρι το τελευταίο λεπτό. Εγώ, όμως, έτσι όπως ξέρω τους Γερμανούς και σύμφωνα με αυτά που έχω δει από τον Ολυμπιακό, πιστεύω ότι μπορούμε να πάμε να κερδίσουμε μέσα στην Βρέμη. Δεν λέω ότι θα είναι εύκολο, αλλά πιστεύω ότι έχουμε τις δυνατότητες. Είμαστε ακόμα στην αρχή της χρονιάς και ακόμη δεν έχουμε δείξει τη δύναμή μας.\nΓια την Βέρντερ είναι σημαντική η απώλεια του Κλόζε, το κενό του οποίου δεν έχει καλυφθεί ακόμη. Διαθέτει δυνατή έδρα, φανατικούς οπαδούς, αλλά μην ξεχνάμε ότι στην Γερμανία μένουν χιλιάδες 'Έλληνες, φίλοι του Ολυμπιακού που θα μας συμπαρασταθούν με όλες τις δυνάμεις. Η Βέρντερ, πάντως, θα παίξει δυνατά και επιθετικά από το πρώτο λεπτό, καθώς αυτό συμβαίνει σε όλα τα παιχνίδια. Το παιχνίδι με την Λάτσιο έπρεπε να το κερδίσουμε. Δεχτήκαμε την ισοφάριση από γκολ-οφσάιντ και αυτό ήυταν πολύ άδικο για μας. όσο για μένα περιμένω από τον προπονητή μου να μου δώσει μία ευκαιρία για να αποδείξω ότι μπορώ να βοηθήσω την ομάδα", ήταν τα λόγια του 19χρονου επιθετικού.\nΣηφάκης: Δεν με επηρεάζει το συναίσθημα\nΣτο παιχνίδι κόντρα με τον ΟΦΗ, ο Μιχάλης Σηφάκης, θα αντιμετωπίσει την παλιά του ομάδα. Ο 22χρονος ποδοσφαιριστής, πάντως, φέρεται να είπε ότι δεν θα τον επηρεάσει το συναισθηματικό βάρος, εφόσον κληθεί να αγωνιστεί: «Το παιχνίδι με τον ΟΦΗ δεν θα είναι εύκολο. Εύκολο, όμως, μπορεί να το κάνει ο Ολυμπιακός αν παίξουμε σύμφωνα με τις δυνατότητες μας. Ο ΟΦΗ δεν έχει πολλές αλλαγές σε σχέση με την προηγούμενη σεζόν που ήμουν κι εγώ εκεί. Το πόσο καλά θα παίξουν εξαρτάται από τα δικαιώματα που θα δώσουμε εμείς, αν και δεν πιστεύω να συμβεί κάτι τέτοιο. Θέλουμε πολύ αυτή τη νίκη και πιστεύω ότι θα την πάρουμε, μετά την πικρή γεύση που μας άφησε ο αγώνας της Τρίτης. Νιώθουμε ότι μας έκλεψαν μέσα από τα χέρια δύο βαθμούς με ένα γκολ που κακώς μέτρησε! Ήταν ένας ματς που ήμασταν καλύτεροι και αξίζαμε τη νίκη. Δεν σημαίνει για μένα κάτι ιδιαίτερο αυτό το παιχνίδι. Από τότε που έπαιζα αντίπαλος του πατέρα μου, εγώ στον ΟΦΗ και εκείνος στον Εργοτέλη, έχω μάθει να μην αφήνω το συναίσθημα να με επηρεάζει. Έχω πολλούς φίλους στον ΟΦΗ και θα συνεχίσουμε να είμαστε φίλοι, αλλά στα 90 λεπτά του αγώνα θα είμαστε αντίπαλοι και πιστεύω ότι θα πάρουμε τη νίκη. Έτσι είναι το ποδόσφαιρο και στόχος του Ολυμπιακού είναι να κερδίζει σε όλα τα παιχνίδια. Πόσο μάλλον τώρα που θα έχουμε και τον κόσμο στο πλευρό μας. Είμαι πολύ αισιόδοξος ότι θα κερδίσουμε και θα παίξουμε καλό ποδόσφαιρο», φέρεται να είπε ο νεαρός πορτιέρο.\nΠρόστιμο στον Λούα Λούα\nΤην τύχη του Ζούλιο Σέζαρ αναμένεται να έχει και ο Τρεζόρ Λούα Λούα. Ο 27χρονος Κονγκολέζος επιθετικός, άργησε να παέι στην προπόνηση της Πέμπτης μισή ώρα και όπως αναφέρει ο εσωτερικός κανονισμός, αναμένεται να πληρώσει πρόστιμο, το ύψος του οποίου θα ορίσει ο Ίλια Ίβιτς.\n"Τσέκαραν" Φιλανδούς και Σέρβους\nΕίναι γνωστό ότι οι σκάουτερς του Ολυμπιακού βρέθηκαν σε όλες τις διοργανώσεις του καλοκαιριού, για να παρακολουθήσουν νέους ποδοσφαιριστές και ταλέντα. Έτσι, ο Ανδρέας Νινιάδης και ο Μπόζινταρ Μπάντοβιτς, παρακολούθησαν πριν από κάποιες μέρες τις αναμετρήσεις Σερβία-Φιλανδία 0-0 και Σερβία-Λευκορωσία 3-1 για τα προκριματικά του Euro 2008 U-21. Φήμες αναφέρουν ότι είδαν δύο ποδοσφαιριστές από την Σερβία και δύο από την Φιλανδία. Eπίσης, την αναφορά του παρέδωσε και ο κατάσκοπος που βρέθηκε στο παγκόσμιο κύπελλο Νέων, που έγινε στην Κορέα, στην οποία έχει ξεχωρίσει τρεις ποδοσφαιριστές, κάτω των 18 ετών.\n*Περίπου 2.000 εισιτήρια θα πάρει ο Ολυμπιακός για να καλύψει τις ανάγκες των οπαδών του στον εκτός έδρας αγώνα με τη Βέρντερ Βρέμης. Από αυτά, το μεγαλύτερο μέρος θα πάρουν οι ομογενείς της Γερμανίας και των γύρω περιοχών.\n*Αργεντίνικα δημοσιεύματα έκαναν λόγο ότι ο Ολυμπιακός, τον Ιούλιο, έκανε πρόταση στην Ιντεπεντιέντε, ύψους 3 εκατ. ευρώ για να αποκτήσει τον πρώτο σκόρερ του πρωταθλήματος, Ζερμάν Ντένις, αλλά η μεταγραφή δεν πραγματοποιήθηκε γιατί αρνήθηκε ο παίκτης.\n24-09-2007, 00:02: #333\nΤην πρώτη του νίκη σε επίσημο παιχνίδι σημείωσε ο Ολυμπιακός στο ματς ενάντια στον ΟΦΗ. Ιδιαίτερα στο πρώτο μέρος, οι ερυθρόλευκοι ήταν εντυπωσιακοί και κατάφεραν να κατακτήσουν από το πρώτο 45λεπτο τη νίκη. Το τελικό 6-2 αποδεικνύει ποια ήταν η καλύτερη ομάδα στο γήπεδο με τους γηπεδούχους να σκοράρουν με τους Σέζαρ (6'), Λούα Λούα (20', 39'), Κοβάσεβιτς (25', 43') και Τζόρτζεβιτς (73'). Ο ΟΦΗ ισοφάρισε προσωρινά με τον Σφακιανάκη (13') ενώ μείωσε με αυτογκόλ του Τοροσίδη στο 87'.\nΚΛΕΙΔΙ: Η ταχύτητα των παικτών του Ολυμπιακού ήυαν αυτά που έκριναν τον αγώνα. Οι αμυντικοί του ΟΦΗ ανέβηκαν πάρα πολύ ψηλά και αυτό ήταν... βούτυρο στο ψωμί των αντίπαλων στράικερ. Με μεγάλη ευκολία οι ερυθρόλευκοι έβαζαν τα γκολ και πάρα πολλές φορές έκαναν ό,τι ήθελαν στην εστία του ΟΦΗ.\nΤΙ ΕΙΔΑΜΕ: Τα άκρα του Ολυμπιακού λειτούργησαν καλύτερα από κάθε άλλη φορά. Βέβαια σε αυτό βοήθησε η άμυνα του ΟΦΗ που ήταν πάρα πολύ ψηλά στο πρώτο ημίχρονο. Οι ερυθρόλευκοι κατάφεραν να σημειώσουν πάρα πολλά γκολ και αυτό ήταν αναμενόμενο από τη στιγμή που προηγήθηκε κακό σκορ στο Τσάμπιονς Λιγκ. Τζόρτζεβιτς και Γκαλέτι δεν αντιμετώπισαν απολύτως κανένα πρόβλημα να οργώσουν τις πτέρυγές τους και κάπου εκεί τα πράγματα έγιναν ευκολότερα για τον Ολυμπιακό.\nΤΙ ΔΕΝ ΕΙΔΑΜΕ: Στην ουσία δεν υπήρχε ομάδα του ΟΦΗ στο πρώτο ημίχρονο. Η άμυνα ανέβηκε ψηλά και από αυτό τιμωρήθηκε ο σύλλογος καθώς ο Ολυμπιακός είχε γρήγορους παίκτες για να εκμεταλλευτεί τα κενά. Όλοι οι αμυντικοί των Κρητικών έκαναν το χειρότερό τους παιχνίδι και αυτός ήταν ο λόγος που η ομάδα φορτώθηκε με τόσα πολλά γκολ. Αναφορικά με τον Ολυμπιακό, μπερδεύτηκαν αρκετές φορές οι Σέζαρ και Μπράβο αλλά ήταν η πρώτη φορά που αγωνίστηκαν μαζί στο κέντρο της άμυνας.\nHIGHLIGHTS: Εκρηκτικό ήταν το πρώτο ημίχρονο αφού το... κοντέρ σταμάτησε στο 5-1. Αμφότερες οι ομάδες δεν κλείστηκαν στην περιοχή τους, με τον Ολυμπιακό να εκμεταλλεύεται τα αμυντικά κενά του ΟΦΗ σε μεγάλο βαθμό, εν αντιθέσει με τον αντίπαλο που δεν τα κατάφερε τόσο καλά. Στο 6' έγινε το 1-0 με τον Σέζαρ να ανοίγει το σκορ αλλά στο 13' οι Κρητικοί έφτασαν στην ισοφάριση όταν ο Σφακιανάκης αμαρκάριστος ισοφάρισε με κεφαλιά, με την καρδιά της άμυνας του Ολυμπιακού να μην υπάρχει.\nΤο 2-1 έγινε στο 20ό λεπτό με τον Λούα Λούα να αξιοποιεί σέντρα του Τζόρτζεβιτς ενώ το 3-1 έγινε από τον Κοβάσεβιτς μετά από πάσα του Γκαλέτι. Ο Ολυμπιακός δεν φαινόταν να σταματά και σχεδόν σε κάθε φάση, μύριζε γκολ. Αυτό αποδείχτηκε περίτρανα στο 39' με τον Κοβάσεβιτς να πλασάρει ύστερα από ωραία ενέργεια του Γκαλέτι ενώ το 5-1 έγινε με κεφαλιά του Κοβάσεβιτς σε σέντρα του άριστου Αργεντίνου.\nΣτο δεύτερο ημίχρονο ο ρυθμός έπεσε και σε αυτό μεγάλο ρόλο έπαιξε το σκορ αλλά και μερικές αλλαγές που έγιναν. Ο Ολυμπιακός σημείωσε ακόμα ένα τέρμα με τον Τζόρτζεβιτς στο 73' αλλά από εκεί και πέρα, είχε πάρα πολλές ευκαιρίες για να σημειώσει μερικά τέρματα ακόμα. Στο 66' και το 68' Κωνσταντίνου και Νε αντίστοιχα δεν μπόρεσαν να κάνουν κάτι καλό και το μόνο που κατάφερε ο ΟΦΗ ήταν να μειώσει στο 87' με τον Τοροσίδη να βάζει την μπάλα στα δίχτυα της ομάδας του.\nΘΑ ΤΟ ΔΟΥΜΕ ΣΕ RΕPLΑY: Στο 15' και στο 17' ο Λούα Λούα ήταν σε θέση οφσάιντ και ορθώς δόθηκε από το διαιτητή ενώ στο 31' ο Λεντέσμα δέχτηκε σωστά την κίτρινη κάρτα σε μαρκάρισμα στον Ταραλίδη. Στο 38' δεν δόθηκε πέναλτι σε σπρώξιμο του Κουνενάκη στον Γκαλέτι ενώ στο 42' η πάσα του Γκαλέτι δεν ήταν αντικανονική. Ο Λούα Λούα υποδείχτηκε σε θέση οφσάιντ αλλά δεν ήταν. Τέλος, στο 50' σε σουτ του Τοροσίδη, η μπάλα προσέκρουσε στο χέρι του Μπαρκαουάν και κατέληξε κόρνερ. Ούτε αυτό το πέναλτι δόθηκε.\nΟ ΠΡΩΤΟΣ... : Όλοι οι παίκτες του Ολυμπιακού ξεχώρισαν αλλά αυτός που ήταν μακράν ο καλύτερος ήταν ο Γκαλέτι. Η πλειοψηφία των τερμάτων προήλθε από τα πόδια του Αργεντίνου ο οποίος όπως στο ντέρμπι με τον Παναθηναϊκό, στο πρώτο ημίχρονο έκανε, ό,τι ήθελε. Στο δεύτερο η απόδοσή του έπεσε αλλά αυτό δεν έχει μεγάλη σημασία.\n... ΚΙ Ο ΤΕΛΕΥΤΑΙΟΣ: Πιερ Ισά και Κοσμίν Μπαρκαουάν ήταν οι χειρότεροι παίκτες του αγώνα και συνεπώς του ΟΦΗ. Αμφότεροι δεν μπόρεσαν να λειτουργήσουν σε κανένα σημείο του αγώνα και έπαιξαν το δικό τους ρόλο στη συντριβή της ομάδας τους.\nSTATS CORNER: Ήταν η πρώτη νίκη του Ολυμπιακού στο φετινό πρωτάθλημα και παράλληλα ανάγκασε για 15 συνεχή σεζόν τον ΟΦΗ σε εκτός έδρας ήττα. Επίσης, για πρώτη φορά οι ερυθρόλευκοι σημειώνουν τόσα πολλά τέρματα στον αντίπαλό τους.\nΟλυμπιακός: Νικοπολίδης 6, Ντομί 6, Σέζαρ 7, Στολτίδης 6, Γκαλέτι 9 (77' Νούνιες 6), Κοβάσεβιτς 8 (54' Κωνσταντίνου 7), Τζόρτζεβιτς 7, Μπράβο 6, Λεντέσμα 7 (59' Νε 6), Λούα Λούα 7, Τοροσίδης 6\nΟΦΗ: Πίρσμαν 7, Μπαρκαουάν 4, Ταραλίδης 6 (81' Ρουμπάκης 6), Πίτσος 6, Πόποβιτς 7, Ισά 4, Σφακιανάκης 6, Πλιάγκας 6 (67' Νουαφόρ 6), Μονιάκης 5 (53' Αρβανίτης 6), Κουνενάκης 6, Γκέρμπερ 7\n24-09-2007, 00:07: #334\n25-09-2007, 23:30: #335\nΚαι... ολίγες παρατηρήσεις\nΜπορεί η εμφατική νίκη με 6-2 επί του ΟΦΗ στη δεύτερη αγωνιστική της Σούπερ Λίγκα να επανέφερε τα χαμόγελα στο ερυθρόλευκο στρατόπεδο, αυτό, πάντως, δεν εμπόδισε τον Τάκη Λεμονή να κάνει μερικές παρατηρήσεις εν όψει των αγώνων με Άρη και Βέρντερ Βρέμης. Ο Έλληνας κόουτς ανέφερε στους παίκτες πως θα πρέπει να παραμένουν συγκεντρωμένοι και στα 90 λεπτά και παράλληλα δεν θα πρέπει να γίνονται πάρα πολλές ατομικές ενέργειες για να δημιουργηθούν οι ευκαιρίες στο παιχνίδι. Γρίφος η 11άδα για Άρη, χαμός για τα εισιτήρια με Βέρντερ που έμεινε στο 1-1 με τη Βόλφσμπουργκ.\n"Στο παιχνίδι με τον ΟΦΗ, έγινε μια καλή προσπάθεια και ήρθε για εμάς ένα καλό αποτέλεσμα, όμως το σημείο στο οποίο θα ήθελα να σταθώ περισσότερο, δεν αφορά μόνο τις καλές στιγμές που είχαμε, αλλά κυρίως αυτό που διαπίστωσα στο τελευταίο 20λεπτο του αγώνα, και το οποίο θα πρέπει να το προσέξουμε. Σε αυτό το διάστημα υπήρξαν αρκετές φορές που δεν κρατήσαμε σωστά τις θέσεις μας", ήταν τα λόγια του Λεμονή και συνέχισε.\n"Αυτό που ζητάμε, στον τομέα της τακτικής, είναι να μην μας οδηγεί το αποτέλεσμα που υπάρχει εκείνη τη στιγμή στο παιχνίδι και αυτό δεν το επισημαίνω μόνο στις περιπτώσεις που προηγούμαστε, αλλά και για τις περιπτώσεις που είμαστε πίσω στο σκορ. Πρέπει και στα ενενήντα λεπτά, εάν θέλουμε να φτιάξουμε μια σοβαρή ομάδα, να είμαστε προσηλωμένοι στην τακτική μας και όχι να προσπαθούμε με προσωπικές ενέργειες, να δημιουργήσουμε τις ευκαιρίες που θέλουμε.\nΠιστεύω ότι για κάθε προπονητή η μεγαλύτερη ευκαιρία, για να διορθώσει και να βελτιώσει πράγματα που δεν λειτούργησαν σωστά είναι μετά από τέτοιες νίκες. Πριν φύγουμε για τη Θεσσαλονίκη, θα δούμε όλα αυτά τα σημεία του αγώνα στα οποία δεν λειτουργήσαμε σωστά και πρέπει να καταλάβουμε ότι η πολύ καλή προσπάθεια που έγινε σε αυτό το ματς, πρέπει να συνεχιστεί με σοβαρότητα και υπευθυνότητα".\nΝοκ άουτ ο Παναγόπουλος\nΟι ποδοσφαιριστές του Ολυμπιακού υποβλήθηκαν το πρωί (10:30) σε αιματολογικές εξετάσεις και ακολούθως προπονήθηκαν (11:00). Λίγο πριν από το τέλος της προπόνησης, σε μια φάση του διπλού, τραυματίστηκε και αποχώρησε ο Παναγόπουλος. Ο ποδοσφαιριστής υπέστη κάταγμα ρινικού οστού, στο οποίο έγινε άμεσα ανάταξη από τον γιατρό της ομάδας Γιάννη Αναγνωστόπουλο. Στον ποδοσφαιριστή θα γίνει εφαρμογή ειδικού νάρθηκα για τις επόμενες δύο εβδομάδες. Οι Παπαδόπουλος και Μπούτινα συνέχισαν το πρόγραμμα αποκατάστασης που ακολουθούν, το οποίο για τον πρώτο περιλάμβανε και ατομική προπόνηση με τρέξιμο στο γήπεδο.\nΑπό την προπόνηση απουσίασε με άδεια ο Λούα Λούα, ο οποίος θα επιστρέψει την Τετάρτη (26/9) στην Αθήνα. Την ίδια ημέρα οι «ερυθρόλευκοι» θα προπονηθούν στις 18:00.\nΓρίφος η 11άδα\nΤο επόμενο παιχνίδι του Ολυμπιακού είναι αυτό με τον Άρη για το πρωτάθλημα. Οι ερυθρόλευκοι θα αγωνιστούν σε μια πάρα πολύ δύσκολη έδρα ενάντια σε μια ομάδα που προπονεί ο Ντούσαν Μπάγεβιτς αλλά ο Τάκης Λεμονής βρίσκεται στην ευχάριστη θέση να υπολογίζει πάρα πολλούς ποδοσφαιριστές. Πρώτος και... καλύτερος ο Παρασκευάς Άντζας ο οποίος εξέτισε και επιστρέφει από τιμωρία, κάτι που σημαίνει πως είναι το πρώτο φαβορί για την άμυνα.\nΑπό εκεί και πέρα, "παίζουν" οι Σέζαρ, Μπράβο και Ζεβλάκοφ αλλά από ότι δείχνουν τα πράγματα, ο Έλληνας είναι αυτός που θεωρείται σίγουρος για τη θέση στην άμυνα. Αναφορικά με την επίθεση, οι Λούα Λούα και Κοβάσεβιτς αναμένεται να αγωνιστούν και πάλι μπροστά, όπως έγινε στο παιχνίδι με τον ΟΦΗ και θα έχουν την αμέριστη συμπαράσταση των Γκαλέτι και Τζόρτζεβιτς από τα άκρα.\nΕπιστρέφει ο Λούα Λούα\nΑναφορικά με τον Λούα Λούα, θα επιστρέψει την Τετάρτη (26/9) στον Πειραιά καθώς είχε παρευρεθεί στην κηδεία του θείου του που έφυγε από τη ζωή πριν από ελάχιστες ώρες.\nΟ Μπάγεβιτς κόντρα στον Ολυμπιακό\nΑναφορικά με τις αναμετρήσεις του Ντούσαν Μπάγεβιτς όντας αντίπαλος του Ολυμπιακού από τη στιγμή που αποχώρησε την πρώτη φορά από το σύλλογο, τα πράγματα είναι σχετικά μοιρασμένα αλλά ο Ολυμπιακός έχει περισσότερες νίκες. Οι ερυθρόλευκοι μετρούν συνολικά πέντε νίκες, δύο ισοπαλίες και τρεις ήττες με τα τέρματα να είναι 17-13 υπέρ τους. Στο πρωτάθλημα ο Ολυμπιακός επικράτησε με 0-2 στην Τούμπα με δύο γκολ του Χούτου τη σεζόν 1999/00 ενώ την επομένη κέρδισε με 2-4 στη Θεσσαλονίκη και 1-0 στο ΟΑΚΑ με κεφαλιά του Ανατολάκη.\nΤο 2002, το 1-1 στην Τούμπα, διαδέχτηκε το 3-2 του ΟΑΚΑ, όταν ο Ολυμπιακός έκανε τα εύκολα δύσκολα και έχασε το προβάδισμα τριών τερμάτων που είχε αποκτήσει. Όταν ο Μπάγεβιτς μεταπήδησε στην ΑΕΚ για δεύτερη φορά, έμεινε στο 1-1 στη Νέα Φιλαδέλφεια και κέρδισε τον Ολυμπιακό με 1-2 στη Ριζούπολη τη σεζόν 2002/03. Την επόμενη χρονιά, κέρδισε πάλι τον Ολυμπιακό με 0-1 στο ίδιο γήπεδο. Όσον αφορά το Κύπελλο, ο Ολυμπιακός απέκλεισε τον ΠΑΟΚ με νίκη 2-1 στο ΟΑΚΑ τη σεζόν 1999/00 αλλά μια χρονιά αργότερα, έφυγε θριαμβευτής από τη Νέα Φιλαδέλφεια ο ΠΑΟΚ αφού επικράτησε στον τελικό με 4-2...\n1999/00: ΠΑΟΚ-Ολυμπιακός 0-2\n2000/01: ΠΑΟΚ-Ολυμπιακός 2-4, Ολυμπιακός-ΠΑΟΚ 1-0\n2001/02: ΠΑΟΚ-Ολυμπιακός 1-1, Ολυμπιακός-ΠΑΟΚ 3-2\n2002/03: ΑΕΚ-Ολυμπιακός 1-1, Ολυμπιακός-ΑΕΚ 1-2\n2003/04: Ολυμπιακός-ΑΕΚ 0-1\n1999/00: Ολυμπιακός-ΠΑΟΚ 2-1\n2000/01: Ολυμπιακός-ΠΑΟΚ 2-4\nΗ καλή εμφάνιση και η νίκη με 6-2 επί του ΟΦΗ, φαίνεται πως... άνοιξε την όρεξη των οπαδών του Ολυμπιακού. Η ΠΑΕ έχει εξασφαλίσει 2.200 εισιτήρια και αναμένεται να εξαντληθούν όλα καθώς ελάχιστα είναι αυτά που έχουν απομείνει στην κυκλοφορία. Μάλιστα, 600 φίλοι της ομάδας θα ταξιδέψουν έως τη Γερμανία και αν ο αριθμός φαίνεται μικρός, πρέπει να αναφερθεί πως πολλοί συμπατριώτες μας βρίσκονται στη Γερμανία εδώ και αρκετό καιρό.\nΑνακοίνωση (Τα εισιτήρια με την Βέρντερ Βρέμης)\nΗ Π.Α.Ε. ΟΛΥΜΠΙΑΚΟΣ ενημερώνει τους φιλάθλους, οι οποίοι έχουν προβεί σε κράτηση εισιτηρίων για τον αγώνα του Champions League, που θα διεξαχθεί στην Βρέμη μεταξύ των ομάδων WERDER BREMEN - ΟΛΥΜΠΙΑΚΟΣ την Τετάρτη 03/10/2007, ότι η διάθεση των εισιτηρίων στην Γερμανία θα πραγματοποιηθεί ως εξής:\nΔιεύθυνση: Hollerallee 99, 28215 Bremen\nΗμέρες και ώρες διάθεσης:\nΤρίτη, 02/10/2007 και ώρα 16:00 - 18:00 (τοπική ώρα).\nΤετάρτη, 03/10/2007 και ώρα 15:00 - 17:00 (τοπική ώρα).\nΤιμή εισιτηρίου: 40?*\n* Η πληρωμή πραγματοποιείται με την παραλαβή του εισιτηρίου (μετρητοίς).\n* Ο Μπόζινταρ Μπάντοβιτς, από το τμήμα σκάουτινγκ της ομάδας μας, θα παρακολουθήσει την επόμενη Τετάρτη (3/10), τον αγώνα Λάτσιο - Ρεάλ Μαδρίτης.\n26-09-2007, 16:01: #336\nΟ... δρομέας Λεντέσμα!\nΕάν δεν είχε γίνει ποδοσφαιριστής, θα μπορούσε άνετα να τρέχει μεσαίες αποστάσεις στον στίβο. Ο λόγος για τον Κριστιάν Λεντέσμα, ο οποίος, σύμφωνα με τις μετρήσεις του συστήματος pro zone που έχει τοποθετηθεί στο "Καραϊσκάκη", "κατάπιε" 11,9 χλμ. στο ματς με την Λάτσιο. Ακολούθησε ο Στολτίδης με 11,8 χλμ. και οι Βασίλης Τοροσίδης και Πρέντραγκ Τζόρτζεβιτς με 11,5 χλμ. Την αναμέτρηση Βόλφσμπουργκ-Βέρντερ Βρέμης παρακολούθησε τηλεοπτικά ο Τάκης Λεμονής. Έρχεται το μονοθέσιο, με το οποίο οι ερυθρόλευκοι θα λάβουν μέρος στο Παγκόσμιο Πρωτάθλημα συλλόγων Formula 1.\nΟ... τρεχαλατζής Λεντέσμα\nΟ Κριστιάν Λεντέσμα ήταν ο ποδοσφαιριστής που "κατάπιε" τα περισσότερα χιλιόμετρα στην αναμέτρηση με την Λάτσιο. Όπως έδειξαν οι μετρήσεις του συστήματος pro zone που έχει τοποθετηθεί στο "Καραϊσκάκη", "κατάπιε" 11,9 χλμ. στο ματς με τους Ιταλούς. Ακολούθησε ο Στολτίδης με 11,8 χλμ. και οι Βασίλης Τοροσίδης και Πρέντραγκ Τζόρτζεβιτς με 11,5 χλμ. Τα παραπάνω είναι μία πρώτη απόδειξη της αφανής δουλειάς που κάνει ο Αργεντινός χαφ των ερυθρολεύκων στα ματς. Επίσης, η επίδοση του "Τζόλε" είναι μία πρώτης τάξεως απάντηση σε αυτούς που τον κατηγορούν ότι πλέον που έχει πατήσει τα 35, δεν έχει τις φυσικές δυνάμεις να ανταπεξέλθει στις απαιτήσεις ενός αγώνα Champions League.\nKατασκοπία από τον... καναπέ\nΟ Μπόζινταρ Μπάντοβιτς πήρε... ρεπό, με συνέπεια ο Τάκης Λεμονής να παρακολουθήσει από τον καναπέ του σπιτιού του την αναμέτρηση της Βέρντερ Βρέμης κόντρα στην Βόλφσμπουργκ, όπου οι "πράσινοι" αναδείχθηκαν ισόπαλοι με 1-1, χάρη σε ένα γκολ του Ντιέγκο. Ο 47χρονος τεχνικός, παρακολούθησε το παιχνίδι του επόμενου αντιπάλου των ερυθρολεύκων στο Champions League, αποκρυπτογραφώντας το παιχνίδι της ομάδας από τη Βρέμη. Μάλιστα, με μυϊκό πρόβλημα τραυματισμού στο μηρό αποχώρησε ο Ντιέγκο και εντός της ημέρας θα φανεί εάν πρόκειται για κάτι σοβαρό. Το ερχόμενο Σάββατο (29/9), η Βέρντερ θα υποδεχτεί την Αρμίνια Μπίλεφελντ, με τον Μπόζινταρ Μπάντοβιτς να δίνει το παρόν στο "Βέζερ Στάντιουμ".\nΈτοιμο το μονοθέσιο\nΣτην τελική ευθεία έχει μπει το θέμα της συμμετοχής του Ολυμπιακού στο Παγκόσμιο Πρωτάθλημα συλλόγων Formula 1. Συγκεκριμένα, το μονοθέσιο των ερυθρολεύκων είναι έτοιμο και θα παρουσιαστεί στους εκπροσώπους του Τύπου τη μεθεπόμενη Παρασκευή 5/10, ενώ μια μέρα μετά θα βρεθεί στο "Καραϊσκάκη", ώστε να το δει ο κόσμος που θα πάει στο γήπεδο, στον αγώνα κόντρα στον Απόλλωνα Καλαμαριάς, για την τέταρτη αγωνιστική της Superleague. Το μονοθέσιο στοίχισε 300.000 ευρώ. Στο πρωτάθλημα θα λάβουν μέρος ομάδες, μεταξύ των οποίων η Μάντσεστερ Γ., η Μίλαν, η Πόρτο, η Αϊντχόφεν, ενώ το πρώτο grand prix θα διεξαχθεί τον ερχόμενο Αύγουστο.\n28-09-2007, 15:48: #337\n«Κομπλέ» στη Θεσσαλονίκη\nΜε τον Λούα Λούα να βρίσκεται κανονικά στην 20μελή αποστολή , αφού πριν από λίγο αθωώθηκε από την Πειθαρχική Επιτροπή της Σούπερ Λίγκας, που θα αναχωρήσει το απόγευμα για την Θεσσαλονίκη, ολοκληρώθηκε πριν από λίγο η τελευταία προπόνηση των ερυθρολεύκων που ξεκίνησε στις 10:00. Ο Τάκης Λεμονής, είχε την ευτυχία να μην δει κάποιον από τους ποδοσφαιριστές του να τραυματίζεται, έτσι θα έχει όλους τους παίκτες στην διάθεσή του, ενόψει της αναμέτρησης του "Κλεάνθης Βικαλίδης", κόντρα στην ομάδα του Ντούσαν Μπάγεβιτς. Ο Τάσος Πάντος αποκλείστηκε από την αποστολή, ενώ οι Παπαδόπουλος και Μπούτινα συνέχισαν τα προγράμματα αποκατάστασης που ακολουθούν.\nΟι 20 ποδοσφαιριστές που θα ταξιδέψουν στην Θεσσαλονίκη είναι οι εξής: Νικοπολίδης, Σηφάκης, Αντζας, Ρ. Μπράβο, Χ. Σέζαρ, Ζεβλάκοφ, Ντομί, Πατσατζόγλου, Τοροσίδης, Στολτίδης, Λεντέσμα, Τζόρτζεβιτς, Γκαλέτι, Νε, Κωνσταντίνου, Νούνιες, Κοβάσεβιτς, Μήτρογλου, Αρτσούμπι και Λούα Λούα.\n29-09-2007, 22:10: #338\nΣε ένα κακό από πλευράς θεάματος παιχνίδι, Άρης και Ολυμπιακός έμειναν στο 1-1, με τους Θεσσαλονικείς να αναδεικνύονται για τρίτη συνεχή αγωνιστική αήττητοι αλλά και μακριά από τη νίκη παράλληλα. Σε όλη τη διάρκεια του αγώνα ο Άρης ήταν καλύτερος αλλά βρέθηκε πίσω στο σκορ στο 38' από τον Γκαλέτι μετά από πάσα του Πατσατζόγλου πίσω από το κέντρο. Οι γηπεδούχοι που πίεσαν στη συνέχεια, κατάφεραν να φέρουν το παιχνίδι στα ίσα και να αποσπάσουν αυτό που δικαούνται, στις καθυστερήσεις με φάουλ του Αουρέλιο και αφού η μπάλα κόντραρε στο τείχος.\nΚΛΕΙΔΙ: Η ισοφάριση του Άρη στις καθυστερήσεις ήταν αυτή που έκρινε το παιχνίδι. Οι Θεσσαλονικείς πίεζαν την αντίπαλη εστία και έφτασαν στο 1-1 σε ένα χρονικό σημείο το οποίο σε καμία περίπτωση δεν άφησε περιθώρια στους αντιπάλους να αντιδράσουν στα λεπτά που απέμεναν.\nΤΙ ΕΙΔΑΜΕ: Έναν Άρη ο οποίος ήθελε να παίξει μπάλα αλλά φοβήθηκε τον Ολυμπιακό που ούτε αυτός ήταν σε καλή ημέρα και αυτό φάνηκε από το παιχνίδι του. Οι γηπεδούχοι, πάντως, ήταν σε θέση να ανησυχήσουν αρκετές φορές την εστία των πρωταθλητών οι οποίοι αρκετές φορές βρέθηκαν προ εκπλήξεως και δεν αντέδρασαν σωστά. Οι παίκτες του Άρη, πίεσαν σε όλη τη διάρκεια του αγώνα σχεδόν και πήραν αυτό που άξιζαν στα τελευταία λεπτά του αγώνα.\nΤΙ ΔΕΝ ΕΙΔΑΜΕ: Τις επελάσεις του Γκαλέτι από τα δεξιά και το ορθόδοξο παιχνίδι του Ολυμπιακού. Στο ματς με τον ΟΦΗ, οι παίκτες των πρωταθλητών δεν πιάνονταν στην κυριολεξία αλλά σε αυτό με τον Άρη, πιάστηκαν και μάλιστα καλά. Αρκετές ήταν οι φορές που οι ερυθρόλευκοι δεν μπόρεσαν να αναπτυχθούν όπως θα ήθελαν αφού είχαν κλειστεί από 2-3 αντιπάλους και ήταν απολύτως φυσιολογικό να έρθει αυτή η κακή εμφάνιση και το αποτέλεσμα.\nHIGHLIGHTS: Φτωχό σε φάσεις ήταν το πρώτο ημίχρονο αφού αυτές ήταν μετρημένες στα δάχτυλα του ενός χεριού. Ο Άρης, πάντως, ήταν καλύτερος και είχε σε όλη τη διάρκειά του τον έλεγχο και αυτός απείλησε περισσότερο καθώς ο Ολυμπιακός είχε μπερδευτεί από τους πολλούς παίκτες που πήγαιναν σε κάθε έναν από τους δικούς του. Στο 36' ο Χαβίτο προσπάθησε να παραβιάσει την αντίπαλη εστία αλλά δεν τα κατάφερε ενώ στο 38' ο Ολυμπιακός που δεν είχε κάνει ούτε μία φάση, μπόρεσε να κάνει το 0-1.\nΟ Πατσατζόγλου έκανε μια γιόμα πίσω από το χώρο του κέντρου και η μπάλα μπήστηξε μπροστά από τον Γκαλέτι. Ο Αργεντίνος, πριν ακουμπήσει και δεύτερη φορά στο έδαφος, σούταρε την μπάλα με γυριστό σουτ και πραγματοποίησε το 0-1 για την ομάδα του Ολυμπιακού. Ο Άρης απάντησε αμέσως (40') αλλά ο Χαβίτο δεν μπόρεσε να νικήσει τον Νικοπολίδη που απέκρουσε τη στιγμή που είχε την αμέριστη βοήθεια του Ντομί που παρεμπόδισε τον παίκτη του Άρη.\nΣτο δεύτερο ημίχρονο, ο Άρης ανέβασε την απόδοσή του και απείλησε στο 53' με τον Χαβίτο να στέλνει την μπάλα στο δοκάρι του Νικοπολίδη ενώ τέσσερα λεπτά αργότερα ο Ίβιτς ανάγκασε τον πορτιέρο του Ολυμπιακού να προβεί σε ωραία επέμβαση μετά από κεφαλιά, για να στείλει την μπάλα κόρνερ. Από εκεί και πέρα, ο Λούα Λούα θα μπορούσε να είχε σταθεί πιο τυχερός στο 78' όταν η σέντρα σουτ έστειλε την μπάλα στο δοκάρι ενώ στο 81', ο Άρης θα μπορούσε να ισοφαρίσει.\nΟ Ρονάλντο έκανε μια ωραία κεφαλιά αλλά εξίσου ωραία ήταν η επέμβαση του Νικοπολίδη ο οποίος απέκρουσε με το ένα χέρι. Ό,τι έκανε τότε, πάντως, δεν μπόρεσε στις καθυστερήσεις καθώς η μπάλα κόντραρε σε αμυντικό του Ολυμπιακού που βρισκόταν στο τείχος και κατέληξε στα δίχτυα του. Το γκολ προήλθε από φάουλ του Αουρέλιο.\nΘΑ ΤΟ ΔΟΥΜΕ ΣΕ RΕPLΑY: Στο 32' σημειώθηκε η πρώτη μαι τελευταία σημαντική αμφισβητούμενη φάση. Ο Ίβιτς κέρδισε την μπάλα και την έδωσε στον Παπαδόπουλο, μόνο που ο δεύτερος ήταν πίσω από τον τερματοφύλακα του Ολυμπιακού και συνελήφθη σε θέση οφσάιντ.\nΟ ΠΡΩΤΟΣ... : Ο Αουρέλιο του Άρη ήταν ο πολυτιμότερος παίκτης του αγώνα καθώς κατάφερε να δώσει στην ομάδα του τον πολύτιμο βαθμό και συγκεκριμένα στις καθυστερήσεις. Άντζας και Γκαλέτι επίσης ήταν πάρα πολύ καλοί αλλά ο ποδοσφαιριστής του Άρη απλά έδωσε στην ομάδα του τον πολύτιμο βαθμό.\n... ΚΙ Ο ΤΕΛΕΥΤΑΙΟΣ: Ο Τάκης Λεμονής φαίνεται πως στη δεύτερη θητεία του στον Ολυμπιακό, φοβάται περισσότερο από ότι στην πρώτη. Ο Έλληνας κόουτς, έπαθε τα ίδια με τη Λάτσιο. Αυτό με τους Ιταλούς ήταν για το Τσάμπιονς Λιγκ και δικαιολογείται έως ένα βαθμό. Σε αυτό με τον Άρη, όμως, δεν ήταν σε θέση να διαχειριστεί και τόσο καλά το 0-1 υπέρ του Ολυμπιακού και απλά χάλασε τη διαφαινόμενη νίκη της ομάδας του. Απέσυρε τον Κοβάσεβιτς και σε γενικές γραμμές οπισθοχώρησε την ομάδα και ως εκ τούτου ήρθε μια ισοφάριση που έδειχνε μεν την εικόνα του αγώνα, θα μπορούσε, πάντως, αυτή να είναι υπέρ του Ολυμπιακού.\nSTATS CORNER: Αυτή ήταν η τρίτη συνεχής ισοπαλία του Άρη στο πρωτάθλημα κάτι που σημαίνει πως δεν έχει ηττηθεί ούτε έχει κερδίσει ακόμα. Και ο Ολυμπιακός είναι αήττητος αλλά έχει φέρει δύο ισοπαλίες και μια νίκη. Συν τοις άλλοις, οι ερυθρόλευκοι δεν έχουν μπορέσει να κερδίσει ακόμα εκτός έδρας.\nΆρης: Χαλκιάς 7, Σανσόν 6 (77' Σιστόν 6), Αουρέλιο 8, Παπαδόπουλος 7, Ρονάλντο 7, Νεμπεγλέρας 6, Νάτσο 6, Νέτο 7, Χαβίτο 7 (83' Κάλβο 6), Ίβιτς 7 (71' Άντερσον 6), Κόκε 6\nΟλυμπιακός: Νικοπολίδης 7, Πατσατζόγλου 6, Ντομί 6, Άντζας 8, Μπράβο 6, Τοροσίδης 6, Λεντέσμα 6 (62' Στολτίδης 6), Γκαλέτι 7 (83' Μήτρογλου -), Τζόρτζεβιτς 7, Κοβάσεβιτς 7 (62' Νε 4), Λούα Λούα 6\nΓΚΟΛ: Αουρέλιο 90+ - Γκαλέτι 38\nΚΙΤΡΙΝΕΣ: Νέτο - Τζόρτζεβιτς\n29-09-2007, 22:10: #339\n03-10-2007, 18:32: #340\nΌποιος καεί στα 31, φυσάει το 32!\nΤα προγνωστικά δεν είναι υπέρ του. Και πώς να είναι, αφού κάθε φορά έχει να αντιμετωπίσει δύο αντιπάλους; Ο πονοκέφαλος απόψε για τον Ολυμπιακό δεν είναι μόνο η φορμαρισμένη (αν και ελλιπής) Βέρντερ, αλλά και ο εαυτός του. Είναι η ομάδα των προηγούμενων 31 παιχνιδιών στο Champions League μακριά από την Ελλάδα. Ο Ολυμπιακός φιλοδοξεί στο 32ο εκτός έδρας ματς στην κορυφαία διασυλλογική διοργάνωση να... αλλάξει το φύλλο και να φύγει νικητής από την Βρέμη. "Αν είμαστε καλοί στο κέντρο, τότε θα μπορέσουμε να δημιουργήσουμε ευκαιρίες", ήταν τα λόγια του Τάκη Λεμονή στη συνέντευξη Τύπου για μιλήσει λίγο αργότερα ο Ιεροκλής Στολτίδης για δύο αποτελέσματα.\nΠιστός στην άποψή του\nΟ Τάκης Λεμονής θεωρεί πως το 4-5-1 δεν μπορεί να θεωρηθεί συντηρητικό σχήμα και εκεί, άλλωστε, στάθηκε η πρώτη ερώτηση δημοσιογράφου. "Δεν είναι συντηρητικό. Ο τρόπος παιχνιδιού μπορεί να αλλάξει. Το 4-5-1 μπορεί άνετα να γίνει 4-3-3. Κάθε ομάδα μπαίνει στο γήπεδο για να κερδίσει. Γίνεται πολύς λόγος για τον τρόπο παιχνιδιού μας τελευταία αλλά έχουμε δώσει μόλις τρία ματς".\nΑναφορικά με τις λίγες ευκαιρίες που δημιουργεί η ομάδα, ο κόουτς απάντησε. "Είχαμε πρόβλημα σε αυτό με τον Άρη και όχι στο παιχνίδι με τον ΟΦΗ".\nΣχετικά με το πως θα μπορέσει να αποσπάσει το καλό αποτέλεσμα, τόνισε. "Προσοχή στις στημένες φάσεις και τις ψηλές μπαλιές. Πρέπει να κοιτάμε πάντα μπροστά. Ο Ντιέγκο είναι πάρα πολύ καλός παίκτης αλλά δεν θα πρέπει να προσέξουμε μόνο αυτόν. Πρέπει να είμαστε καλοί στον άξονα. Αν το κάνουμε αυτό, θα είμαστε σε θέση να δημιουργήσουμε ευκαιρίες στην εστία της Βέρντερ".\n"Ξεκινάμε για τη νίκη"\nΤους παίκτες στη συνέντευξη Τύπου εκπροσώπησε ο Ιεροκλής Στολτίδης ο οποίος τόνισε αρχικά. "Πάντα υπάρχει άγχος και πίεση στον Ολυμπιακό είτε πρόκειται για ματς του Τσάμπιονς Λιγκ είτε για το ελληνικό πρωτάθλημα", τόνισε ο μέσος των Πειραιωτών για να συνεχίσει αναφορικά με την επιλογή της ομάδας του και τον τρόπο ανάπτυξης παιχνιδιού. "Πρέπει να μην καθίσουμε στην άμυνα και να βγούμε μπροστά. Στόχος μας είναι να καταστρέψουμε το ματς της αντιπάλου".\nΤελος, εξέφρασε την άποψή του πως ο Ολυμπιακός μπορεί να αποσπάσει τη νίκη αν και η ισοπαλία δεν θα είναι άσχημο αποτέλεσμα. "Σε όλα τα ματς ξεκινάμε για τη νίκη αλλά δεν θα ήταν άσχημο αποτέλεσμα η ισοπαλία".\n1. Ρεάλ Μ. 3\n4. Βέρντερ ο\nΌλες οι ώρες είναι GMT +2. Η ώρα τώρα είναι 18:46:.


Τον Neil Gaiman τον ξέρουμε καλά. ..." /> Ο Ωκεανός Στο Τέλος του Δρόμου- Ο Νeil Gaiman μας δείχνει τον δικό του ωκεανό, τον τρόμο και την χαρά του να είσαι παιδί - Smassing Culture\nPublished on December 10th, 2016 | by Αλέξανδρος Μινωτάκης\nΤον Neil Gaiman τον ξέρουμε καλά. Είναι ένας εξαιρετικά ταλαντούχος δημιουργός με έργο που απλώνεται από κόμικ και graphic novel μέχρι διηγήματα, μυθιστορήματα και σενάρια για τον κινηματογράφο. Μεταξύ αυτών έχουν ξεχωρίσει τα κόμικ Sandman, 1602, Swamp Thing για τα οποία έχει γράψει το σενάριο αλλά και δεκάδες μυθιστορήματα, μεταξύ αυτών τα American Gods και Coraline. Έτσι, δεν προκαλεί έκπληξη το γεγονός ότι το μυθιστόρημα, “Ο Ωκεανός στο τέλος του δρόμου”, που κυκλοφόρησε το 2013 (στα ελληνικά από τις εκδόσεις SΕΛΙΝΙ, μετάφραση και επιμέλεια της Μαρίας Έξαρχου) είναι ένα μαγευτικό ταξίδι στην παιδική ηλικία, τους φόβους και τις ελπίδες της. Ούτε βέβαια προκαλεί έκπληξη ότι βραβεύτηκε ως το καλύτερο βιβλίο του 2013 στη Μεγάλη Βρετανία. Ο Gaiman πιάνει ξανά το βασικό μοτίβο του Coraline, το συνδυάζει με μυθολογικά στοιχεία, στα οποία έχει εντρυφήσει, και δίνει ένα ακόμα εξαιρετικό αποτέλεσμα.\nΣε αυτό το σημείο βρίσκεται ένα από τα μεγαλύτερα ατού του βιβλίου και της γραφής του Gaiman, ο οποίος αποτυπώνει με μεγάλη ακρίβεια την παιδική ηλικία και το χάσμα με τον κόσμο των «μεγάλων». Ο πρωταγωνιστής νιώθει ίδιο δέος απέναντι στο πλάσμα από το υπερπέραν, στα οικονομικά προβλήματα των γονιών του που τους οδηγούν να νοικιάσουν το δωμάτιο του σε ξένους αλλά και στο φαγητό των Χέμπστοκ που τον ηρεμεί και του δίνει μια αίσθηση ασφάλειας. Ο τρόμος, αντίστοιχα, προέρχεται εξίσου από τη δράση του πλάσματος αλλά και από τον ακατανόητο κόσμο των μεγάλων. Συνδετικός κρίκος ανάμεσα σε όλους τους κόσμους είναι η οικογένεια Χεμπστοκ και η μικρή Λέτι που φαινομενικά είναι μόλις έντεκα χρονών, κουβαλάει όμως τη σοφία αιώνων. Αυτή στέκεται στο πλευρό του πρωταγωνιστή και θα σταθεί οδηγός μέσα στον εφιάλτη που ζει, εξηγώντας του ότι δεν υπάρχουν πραγματικά «μεγάλοι» στον κόσμο, μόνο φαίνονται τέτοιοι απέξω. Το χάσμα όμως δεν μπορεί να ξεπεραστεί : έτσι ο ενήλικος πρωταγωνιστής έχει ξεχάσει την παιδική του περιπέτεια και την ξαναθυμάται μόνο για μερικές ώρες, όταν σε σταυροδρόμια της ζωής του επιστρέφει στο αγρόκτημα των Χεμπστοκ και στέκεται μπροστά από τη λιμνούλα. Στις δύσκολες στιγμές για τον πρωταγωνιστή, η επιστροφή στους παιδικούς φόβους έρχεται με φυσικό τρόπο αλλά μαζί της φέρνει και τη λύτρωση.\nΣυνολικά, το έργο αυτό του Gaiman δεν χαρακτηρίζεται από πρωτοτυπία ούτε στο θέμα του ούτε στην εξέλιξη της ιστορίας και οι χαρακτήρες που προέρχονται από τη σφαίρα του μεταφυσικού μοιάζουν με στοιχειά, πνεύματα, μάγισσες χωρίς ποτέ να κατονομάζονται ως τέτοια. Όμως η γραφή του αποτυπώνει άριστα τους χαρακτήρες, τις σχέσεις τους και τον κόσμο γύρω τους, προσαρμόζοντας κάθε περιγραφή στη συγκεκριμένη οπτική του νεαρού παιδιού και στην κατάσταση που βρίσκεται σε κάθε φάση της ιστορίας. Είναι ένα βιβλίο που έχει γραφθεί με τα μάτια ενός παιδιού αλλά απευθύνεται κυρίως σε ενήλικες που θέλουν να θυμηθούν και να αντιμετωπίσουν ξανά τους φόβους τους, να φθάσουν στο τέλος του εφιάλτη. Ακόμα και αν δεν τη θυμούνται μετά, κουβαλάνε αυτή τη διαδρομή μαζί τους για πάντα. Ο Gaiman μας καλεί να την περπατήσουμε ξανά!\n“Oι μεγάλοι δεν μοιάζουν με μεγάλους μέσα τους. Απέξω είναι μεγάλοι και άφοβοι και πάντα ξέρουν τι κάνουν. Από μέσα, μοιάζουν όπως έμοιαζαν πάντα. Όπως όταν ήταν στην ηλικία σου. Η αλήθεια είναι πως δεν υπάρχουν μεγάλοι. Ούτε ένας, σε ολόκληρο τον κόσμο…”\nTags: 1602, Neil Gaiman, Sandman, Swamp Thing, βιβλία φαντασίας, εκδόσεις Selini, ο ωκεανός στο τέλος του δρόμου\nΣκανδιναβική Μυθολογία- Μια συζήτηση με τη γλώσσα του μύθου →


Βαλκανιονίκες νεαροί Αγρινιώτες αθλητές! - ΣΥΝΕΙΔΗΣΗ\nΣΥΝΕΙΔΗΣΗ › Βαλκανιονίκες νεαροί Αγρινιώτες αθλητές!\nΣΥΝΕΙΔΗΣΗ • 17 Ιούν 2017 12:43:25 EET Αθλητικα Νεα, Υπολοιπα Αθληματα\nΔύο αδέλφια από το Αγρίνιο, 12 και 15 ετών, έκαναν με τις νίκες και τις διακρίσεις τους στο Box Savate στο Βαλκανικό Πρωτάθλημα, υπερήφανους τους Αγρινιώτες. Πλέον, οι δύο νεαροί αθλητές, έχουν αφήσει το «στίγμα» τους εντός και εκτός Ελλάδας κάνοντας πρωταθλητισμό με αξίες και ήθος παράλληλα, αφού ο προπονητής τους, προπονητής του Αθλητικού Συλλόγου «Παυσανίας» Χρήστος Κάκος, που εδρεύει στο Αγρίνιο, έχει ως αρχή, ότι: «ο αθλητισμός είναι αλήθεια. Τα στοιχεία που πρέπει να διαθέτει ο κάθε αθλητής, τα οποία θα είναι εφόδια για το μέλλον του, είναι το ήθος και ο σεβασμός και η καλλιέργεια του κάθε αθλητή, πέραν της προπόνησης», κάτι που εμφύσησε και στα παιδιά.\nΗ 12χρονη Χρυσή Βαλκανιονίκης Μαίρη Πασχέντη κατέκτησε την πρώτη θέση στο Βαλκανικό Πρωτάθλημα στο οποίο συμμετείχαν αθλητές από 9 χώρες, ενώ ο αδελφός της, Δημήτρης, κατέκτησε το Ασημένιο Μετάλλιο. Η «Χρυσή» Μαίρη, που ασχολείται μόλις 2,5 χρόνια με το box savate, αγωνίζεται στην κατηγορία -40 κιλά, ενώ ο αδελφός της στα +85 κιλά εφήβων.\nΣτη Σερβία, η Μαίρη για να κερδίσει την πρώτη θέση και να περάσει στην ιστορία του box savate αντιμετώπισε αθλήτριες από τη Σλοβενία και την Κροατία, ενώ ο Δημήτρης αντιμετώπισε αθλητές από την Σλοβενία, την Κροατία και το Μαυροβούνιο!\n«Στην Ελλάδα τα δύο αδέλφια κέρδισαν την πρώτη θέση στο Πανελλήνιο Πρωτάθλημα και αυτό τους εξασφάλισε το εισιτήριο για την συμμετοχή τους στην Εθνική Ομάδα. Στη Σερβία, το Βαλκανικό πρωτάθλημα διεξήχθη στις 13 και 14 Μαΐου. Το box savate είναι Γαλλική πυγμαχία, και είναι αναγνωρισμένο άθλημα από την Διεθνή Ολυμπιακή Επιτροπή, Διεθνείς Οργανισμούς, Πανεπιστήμια όλου του κόσμου και από το Υπουργείο Παιδείας. Το επόμενο βήμα είναι η συμμετοχή της Μαίρης στο Παγκόσμιο Πρωτάθλημα Νέων που θα γίνει στην Κροατία από τις 13 έως τις 16 Ιουλίου για παιδιά από 12 έως 14 ετών» σημείωσε ο κ. Κάκος στη «Σ», ο οποίος ασχολείται με τον αθλητισμό και τις πολεμικές τέχνες επί καθημερινής βάσης από το 1972 και συμπλήρωσε πως: «ο αθλητισμός σου προσφέρει πολλά και κυρίως υγεία. Σε κάνει πιο πειθαρχημένο άτομο με στόχους. Ο αντίπαλος στον αθλητισμό είναι ο ίδιος μας ο εαυτός και μέσα από τη συνεχή βελτίωση και τον συνεχή αγώνα έρχεται σιγά – σιγά και ο πρωταθλητισμός. Έχει μεγάλη σημασία το περιβάλλον του αθλητή και κυρίως των μικρών αθλητών. Αν ο γονέας δεν ασχολείται με κάποιο άθλημα ή δεν θέλει κάτι για το παιδί του δύο φορές, τότε το παιδί δεν το θέλει καθόλου. Τα 3 βασικά στοιχεία για τον αθλητή είναι ο γονέας και η πίστη σ’ αυτόν, το οικονομικό και ο προπονητής, ο οποίος είναι το δυσκολότερο κομμάτι για να πετύχει ο αθλητής. Αν ο προπονητής έχει στόχο τα χρήματα και την συνδρομή, δεν μπορεί να προσφέρει τίποτα στον αθλητή, παρά μόνο μια απλή προπόνηση, ενώ αν αγαπάει τον αθλητισμό και βλέπει τους αθλητές σαν παιδιά του, τότε οι βάσεις για να έχει σοβαρή εξέλιξη σαν αθλητής και σαν άνθρωπος είναι στέρεες».\nΗ Μαίρη Πασχέντη σημείωσε: «πήρα την πρώτη θέση και το χρυσό μετάλλιο. Ήταν μια πάρα πολύ ωραία εμπειρία. Θέλω μια μέρα να γίνω προπονήτρια και να συμμετάσχω και σε άλλους αγώνες. Στο Παγκόσμιο θέλω να παίξω καλά και να δώσω τον καλύτερο εαυτό μου».\nTο πρώτο πανελλήνιο μετάλλιο για τον «Κένταυρο Aστακού»


Ο ΧΑΦΙΕΣ: Δήμητρα Κωστάκη: Πού βρίσκεται σήμερα η μούσα των 90s - Συνέντευξη στο Gala\nΔήμητρα Κωστάκη: Πού βρίσκεται σήμερα η μούσα των 90s - Συνέντευξη στο Gala\nΤο μοντέλο που σφράγισε τη δεκαετία του '90 με την εντυπωσιακή -εξωτερική κι εσωτερική- ομορφιά του δηλώνει έτοιμο για την ολική επαναφορά του σε έναν κόσμο που έχει λησμονήσει πώς είναι η φυσική, απροσποίητη και άφιλτρη ομορφιά\nΤο μόντελινγκ έχει σίγουρα λάμψη, το δίχως άλλο ομορφιά, χαρές αλλά και απογοητεύσεις, αίγλη και καταξίωση, ενίοτε χρήμα. Για τη Δήμητρα Κωστάκη ή αλλιώς ένα από τα εμβληματικά μοντέλα της γενιάς των 90s, η μόδα ήταν μια ώθηση, ένα εφαλτήριο, μια κλοτσιά, όπως η ίδια ανάγλυφα παραδέχεται. Ηταν το λάκτισμα για να σπάσει τα όρια της comfort zone της, να αφήσει πίσω το δειλό κορίτσι που ήταν κάποτε και να ενηλικιωθεί σε μια γυναίκα δυνατή και δυναμική, με αυτοπεποίθηση, που θα μπορούσε να μετακινήσει και βουνά. Μάλιστα, στη στιγμή ακριβώς που η καριέρα της βρισκόταν στο απόγειό της, η Κωστάκη αποφάσισε να παροπλιστεί.\nΗταν μόλις 26 ετών όταν συνειδητοποίησε πως το μόντελινγκ δεν είχε κάτι περισσότερο να της προσφέρει και επέλεξε να επικεντρωθεί στη δημιουργία της δικής της οικογένειας. Δεν το μετάνιωσε, όμως, όπως λέει, όταν ήταν έτοιμη να επιστρέψει ξανά δεν βρήκε την υποδοχή που θα περίμενε για ένα παλαίμαχο μοντέλο το οποίο στο παλμαρέ του έχει μεταξύ άλλων συνεργασίες με τους οίκους Moschino, Cavalli, Valentino, Miyake.\nΤότε μάλλον κατάλαβε ότι πολλά είχαν μεσολαβήσει μέσα στις δυόμισι δεκαετίες στη διάρκεια των οποίων διαχώρισε τη θέση της από την πολλή συνάφεια της σόουμπιζ. Η Δήμητρα Κωστάκη άφησε το μόντελινγκ σε μια περίοδο που οι γυναίκες επένδυαν στη φυσική καλλονή τους και επέστρεψε σε έναν κόσμο όπου όλοι δηλώνουν μοντέλα, influencers και επιδραστικοί - «αλήθεια, σε τι μας επηρεάζουν;» αναρωτιέται προφανώς ρητορικά η ίδια. Η Κωστάκη, που θεωρεί τη φυσική ομορφιά μια αληθινή και σπάνια πια αρετή και πιστεύει ότι θεμέλιος λίθος στην καριέρα της ήταν το πρόσωπό της που λειτουργούσε σαν καμβάς για τους σχεδιαστές, τα τελευταία χρόνια έχει εστιάσει στη φωτογραφία και στα ταξίδια - στο διαβατήριό της θα βρει κανείς σφραγίδες από 46 χώρες.\nΟνειρεύεται μάλιστα να κάνει μια ταξιδιωτική εκπομπή, την οποία πιστεύει πως θα υπηρετούσε όπως κανείς άλλος, και δηλώνει με περίσσευμα ικανοποίησης πως μπορεί κάποτε να πεθάνει πάμφτωχη από λεφτά, αλλά θα είναι σίγουρα πλούσια σε εμπειρίες.\nGala: Σου έκανε εντύπωση ότι σου ζητήσαμε να φωτογραφηθείς και να δώσεις συνέντευξη. Θες να ζεις αποτραβηγμένη από αυτό που λέμε σόουμπιζ;\nΔήμητρα Κωστάκη: Ποια σόουμπιζ; (γελάει) Οχι, δεν θέλω να είμαι αποτραβηγμένη. Αλλά γενικά θα έλεγα ότι είμαι ξεχασμένη και μου κάνει εντύπωση όταν με θυμάται κάποιος. Από την άποψη ότι εδώ και χρόνια δεν βρίσκομαι στο προσκήνιο.\nAthena Dress by Daphne Valente\nG.: Παρότι αναγνωρίσιμη και δημοφιλής, αποφάσισες στα 26 σου χρόνια να σταματήσεις το μόντελινγκ. Γιατί;\nΔ.Κ.: Γιατί δεν με γέμιζε πια. Δεν μου έλεγε κάτι. Οταν ένιωσα ότι έκανα όσα ήθελα να κάνω, κατάλαβα ότι δεν ανήκω σε αυτό τον χώρο. Είμαι από άλλη ιστορία σαν χαρακτήρας. Κι επειδή ήθελα να κάνω οικογένεια, αποφάσισα να αφιερωθώ σε αυτό. Με συνοπτικές διαδικασίες τα σταμάτησα όλα.\nG.: Σου στοίχισε αυτή η αλλαγή; Είχες συνηθίσει μια ζωή στα φώτα, με ταξίδια, προβολή.\nΔ.Κ.: Οχι, δεν μπορώ να το πω αυτό. Δεν κάνω τίποτα αν πρώτα δεν το έχω σκεφτεί διεξοδικά. Ηθελα να σταματήσω. Μια δεκαετία μετά κατάλαβα πόσο με βοήθησε αυτή η παύση να ηρεμήσω. Βέβαια, όταν πια μεγάλωσαν τα παιδιά μου, ήθελα να επανέλθω, να κάνω πράγματα, αλλά τότε με είχαν ξεχάσει.\nChryseis Dress και κόσμημα by Daphne Valente\nG.: Είχαν ξεχάσει ένα τόσο εμβληματικό κορίτσι;\nΔ.Κ.: Η αλήθεια είναι πως έχω περάσει από διάφορες οντισιόν για αρκετά projects, οπότε φαντάζομαι ότι δεν τους κάνω πια, δεν ταιριάζω στην εποχή. Δεν ξέρω. Βλέπω συχνά ότι σε προσεγγίζουν για εκπομπές βάσει της εμπειρίας σου και τελικά επιλέγουν ανθρώπους οι οποίοι ούτε εμπειρία έχουν, ούτε ξέρω τι πραγματικά έχουν κάνει. Νιώθω εκτός.\nG.: Αυτό εμπεριέχει και απογοήτευση ή όχι;\nΔ.Κ.: Εχει, κυρίως γιατί θεωρώ ότι μπορώ να κάνω κάποια πράγματα με αξία και ουσία. Αλλά αυτή είναι η προσωπική μου γνώμη.\nThalia Top και Iris Trousers by Daphne Valente\nG.: Εχουμε για σένα την εικόνα ότι ήσουν το πιο νηφάλιο και συγκροτημένο κορίτσι της μοντελικής γενιάς των 90s. Είσαι στ' αλήθεια έτσι;\nΔ.Κ.: Ναι, είμαι ακριβώς έτσι. Εκανα αυτή τη δουλειά γιατί μου άρεσε πολύ. Και την έκανα τελείως επαγγελματικά, όχι ως μέσο για να κάνω έναν πλούσιο γάμο, ούτε για να γίνω γνωστή, ούτε για να με γνωρίζουν στον δρόμο. Υπήρχαν φορές που με ρωτούσαν «είσαι η τάδε;» και έλεγα «όχι» γιατί ντρεπόμουν. Εκανα μόντελινγκ γιατί μου άρεσε το μόντελινγκ. Οχι για να γίνω κάποια. Εν τω μεταξύ όλο αυτό το νταβαντούρι που υπάρχει σήμερα με τα κοινωνικά δίκτυα είναι φοβερό. Σκέψου να υπήρχε τότε το Ιντερνετ πόσο σταρ θα ήμασταν. Τότε δεν υπήρχε τίποτα. Οτι εγώ έκανα κάποια καριέρα έπρεπε να το δείξω και να το αποδείξω. Μην ξεχνάμε ότι στην Ελλάδα ό,τι δηλώσεις είσαι. Εγώ λοιπόν δεν ήθελα να εμφανίζομαι πουθενά αν δεν είχα να πω και να δείξω κάτι. Καθένας μπορεί να βγει και να πει ότι είναι μεγάλη φίρμα, ότι κάνει καριέρα στο Λος Αντζελες ή στη Νέα Υόρκη. Το ζήτημα είναι να μπορείς να το αποδείξεις, να δείξεις τη δουλειά σου. Θα μπορούσα να πω χίλια δυο παπατζιλίκια, όμως ποτέ δεν το έκανα. Φυσικά το έχουν κάνει άπειρες άλλες κοπέλες που έχουν στηρίξει καριέρες πάνω σε τέτοιες επινοήσεις για τον εαυτό τους. Σε σχέση με αυτό νιώθω απογοήτευση. Γιατί υπάρχει κόσμος που γνωρίζει ότι κοπέλες που λένε πως έχουν κάνει τεράστια καριέρα, στην πραγματικότητα δεν έχουν κάνει τίποτα απολύτως και στηρίζονται μόνο στο πώς πουλάνε τον εαυτό τους.\nG.: Στο μόντελινγκ πώς ξεκίνησες;\nΔ.Κ.: Αχ, μην τα πούμε πάλι. Πέρασα από τα Καλλιστεία του ΑΝΤ1 στη δεύτερη χρονιά τους. Βγήκα τρίτη, ξεκίνησα δειλά δειλά τη δουλειά δυο-τρία χρόνια στην Ελλάδα και μετά έφυγα στο εξωτερικό.\nG.: Εσύ μικρό κορίτσι...\nΔ.Κ.: Οχι, δεν ονειρευόμουν να γίνω μοντέλο.\nG.: Ενιωθες ότι είχες ένα εμφανισιακό πλεονέκτημα;\nΔ.Κ.: Ούτε. Ημουν ένα δειλό παιδί, ένιωθα άβολα που ήμουν ψηλή, δεν πίστευα ότι ήμουν ξεχωριστή. Η αυτοπεποίθηση ήρθε όταν άρχισα να κυνηγάω αυτό που ήθελα να κάνω και έβλεπα ότι μπορούσα να τα καταφέρω. Εγινα ένας άλλος άνθρωπος. Δυνατός, δυναμικός, απαιτητικός με μένα και τους άλλους. Δεν μασούσα πουθενά. Τώρα βέβαια έχω ξαναγυρίσει στην παιδική ηλικία μου. Δεν έχω καμία αυτοπεποίθηση. Δεν πιστεύω πια τόσο πολύ στον εαυτό μου. Κι όπως τα φέρνει η ζωή και τρως τις σφαλιάρες σου, μαζεύεσαι.\nG.: Καλά, θα σκεφτεί κάποιος, η Κωστάκη έχει φάει σφαλιάρες;\nΔ.Κ.: Ναι, δεν έχω φάει κι εγώ; Τα τελευταία δέκα χρόνια έχω περάσει δύσκολα. Εχω βρεθεί χωρίς δουλειά, όπως την παλεύει όλος ο κόσμος, προσπαθώ κι εγώ.\nG.: Ασχολείσαι με τη φωτογραφία;\nΔ.Κ.: Ασχολήθηκα με τη φωτογραφία από το 2014 και μετά, όμως κι αυτό τώρα, λόγω του κορωνοϊού, έχει σταματήσει. Δεν κάνω φωτογραφία μόδας, όμως κάνω ταξίδια και φωτογραφίες τοπίου.\nElectra Top, Galene Sarong και σκουλαρίκια by Daphne Valente. Πέδιλα, Ria Labrinoudi\nG.: Μόδα έχεις σκεφτεί ποτέ να φωτογραφίσεις;\nΔ.Κ.: Δεν θέλω ούτε να το ακούσω!\nΔ.Κ.: Γιατί δεν υπάρχει μόδα στην Ελλάδα. Αν υπάρχει, να μου την πει κάποιος να τη δω κι εγώ. Αυτή τη στιγμή όλα κινούνται μέσα από την τηλεόραση και τα κοινωνικά δίκτυα. Οι πάντες είναι ή λένε ότι είναι πια μοντέλα. Εχεις 50.000 followers; Είσαι μοντέλο. Εχεις τον φωτογράφο, τον στυλίστα σου, τραβάς όλη μέρα φωτογραφίες, τις ανεβάζεις και πληρώνεσαι από αυτό. Οι παρουσιάστριες, οι ηθοποιοί, οι τραγουδίστριες είναι μοντέλα. Ολες με το κινητό και με τα φίλτρα είναι θεές. Οπότε ποιος κάνει μόδα;\nG.: Τι αγάπησες στη μόδα;\nΔ.Κ.: Και την πασαρέλα και τις φωτογραφήσεις. Μάλλον την πασαρέλα λίγο περισσότερο. Μου άρεσε που ταξίδευα, που γνώριζα ανθρώπους, τα σόου που συμμετείχα. Με ενθουσίαζαν.\nG.: Ενιωθες θεά;\nΔ.Κ.: Δεν προλάβαινα. Ετρεχα πάρα πολύ για να το νιώσω. Πολλές φορές δεν προλάβαινα ούτε να με δω στον καθρέφτη. Ειδικά στις Εβδομάδες Μόδας ήταν πολύ πιεστικά τα πράγματα. Μου το έλεγαν και το άκουγα ότι ήμουν θεά, αλλά δεν το πολυάντεχα.\nG.: Φίλους από εκείνη την εποχή έχεις;\nΔ.Κ.: Εχω αρκετές γνωστές, όχι φίλες. Μόνο με τη Φιλίππα Μάθιους έχουμε στενή επαφή.\nG.: Υπήρξαν και δυσκολίες στην καριέρα σου;\nΔ.Κ.: Πολλές. Δεν πας σε ένα κάστινγκ, σε βλέπουν και πέφτουν όλοι κάτω. Για να πέσει ένας κάτω πρέπει να έχεις περάσει από άλλους 50. Την πρώτη φορά που πήγα στο Μιλάνο έκλεισα μια καλή δουλειά κατευθείαν. Αυτό με τόνωσε. Αλλά δεν σημαίνει ότι έκτοτε με προσκυνούσαν όλοι. Στο μόντελινγκ, αν δεν είσαι σταρ, ξεκινάς συνέχεια από την αρχή. Θυμάμαι είχα πάει για μια δουλειά στη Χαβάη. Κάναμε τρεις μέρες φωτογράφηση και έστειλαν τα δείγματα στον πελάτη. Οταν τα είδε, παρατήρησε ότι το μαλλί μου κοκκίνιζε λίγο παραπάνω απ' όσο ήθελαν, με ακύρωσε και γύρισα πίσω από τη Χαβάη μόνη μου, χωρίς Ιντερνετ, στο πουθενά, ψάχνοντας τρεις μέρες να βρω πώς θα επιστρέψω. Δεν είναι όλα εύκολα. Θέλει κότσια το μόντελινγκ.\nG.: Ποια θεωρείς την πιο σημαντική δουλειά που έχεις κάνει;\nΔ.Κ.: Η καμπάνια του Moschino είναι η καλύτερη δουλειά που έχω κάνει. Μετά ήταν τα σόου. Του Ρομπέρτο Καβάλι, του Μιγιάκε, του Βαλεντίνο. Ηταν πολύ ωραίες δουλειές.\nG.: Τις αναπολείς εκείνες τις εποχές; Τις αφηγείσαι στους γιους σου;\nΔ.Κ.: Ούτε που τους ενδιαφέρει το συγκεκριμένο θέμα. Μεγάλοι μάθανε ότι ήμουν μοντέλο. Δεν έχω καν φωτογραφίες στο σπίτι. Πιο πολύ οι άλλοι τους λένε παρά εγώ.\nX Top και Zeus Trousers by Daphne Valente\nG.: Τι είναι για σένα ομορφιά;\nΔ.Κ.: Τώρα πια η φυσικότητα. Γιατί δεν υπάρχει πλέον. Είναι όλα ψεύτικα. Ζούμε μια εικονική πραγματικότητα. Δεν ξέρεις αυτό που βλέπεις στο κινητό σου πώς θα είναι όταν το δεις από κοντά. Στην εποχή μου ήμασταν όλες φυσικές και αυτό που βλέπω τώρα δεν μου αρέσει. Δεν μου αρέσει που σταρ είναι η Κιμ Καρντάσιαν, που όλος ο πλανήτης ακολουθεί αυτό το απόλυτο τίποτα. Με ξεπερνά. Ή ότι τα σούπερ μόντελ είναι η Μπέλα και η Τζίτζι Χαντίντ. Απλά δεν είναι μοντέλα. Τα social media είναι η νέα πασαρέλα.\nG.: Εσύ γιατί πιστεύεις ότι ξεχώρισες;\nΔ.Κ.: Νομίζω ότι ήμουν πολύ δυνατή στην πασαρέλα και θεωρώ ότι το πρόσωπό μου λειτουργούσε ως άγραφος πίνακας. Αυτό βοηθούσε πολύ τους ανθρώπους της μόδας, που κάθε φορά ήθελαν να δείξουν ένα άλλο concept. Ημουν από τις κοπέλες που μεταμορφώνονταν.\nStyling: Λίζη Παπάζογλου. Make up - Hair: Αχιλλέας Χαρίτος. Βοηθός styling: Ελένη Εξάρχου\nΕυχαριστούμε το Kefalari Suites (Πεντέλης 1, Κηφισιά, τηλ.: 210 6233208, kefalarisuites.com) και την Κάσσι Φιλιππιτζή για την ευγενική φιλοξενία της φωτογράφησης.


ΤΡΕΛΟ-ΓΙΑΝΝΗΣ: Ελλάδα, η χώρα του απέραντου γαλάζιου, η χώρα της θάλασσας και της ναυτοσύνης.\nΗ Ελλάδα και οι ναυτικοί της είναι δύο έννοιες στενά δεμένες, δύο έννοιες που αιώνες τώρα πορεύονται χέρι – χέρι και αποτελούν την ταυτότητα αυτού του τόπου. Με αφορμή την Παγκόσμια Ημέρα Ναυτικών αποτίουμε έναν ελάχιστο φόρο τιμής σε όλους αυτούς τους αφανείς ήρωες της θάλασσας που μόχθησαν και μοχθούν για μια καλύτερη ζωή, που διατηρούν ζωντανή μια μακραίωνη παράδοση, που έκαναν την Ελλάδα μεγάλη.\nΣτη φωτογραφία μια ποιητική θαλασσογραφία από τον μεγάλο φωτογράφο Herbert List. Ένα ψαροκάικο στο Ναύπλιο του Μεσοπολέμου.


Aridaia News: Τσακαλώτος: «Θα ξανακυβερνούσαμε με τον Βαρουφάκη, η απλή αναλογική επιτάσσει να τα βρούμε»\nΤσακαλώτος: «Θα ξανακυβερνούσαμε με τον Βαρουφάκη, η απλή αναλογική επιτάσσει να τα βρούμε»\nΑνοικτό το ενδεχόμενο να συνεργαστεί σε ένα κυβερνητικό σχήμα ο ΣΥΡΙΖΑ με τον Γιάνη Βαρουφάκη άφησε σε συνέντευξή του στην ΕΡΤ και στην εκπομπή «στο Κέντρο» του Γιώργου Κουβαρά ο Ευκλείδης Τσακαλώτος.\nΌπως είπε, όταν ψηφίζει απλή αναλογική πρέπει να είσαι έτοιμος να τα βρεις με ανθρώπους που έχεις διαφωνήσει στο παρελθόν. Αλλώστε - όπως είπε - η πρόταση 5 σημείων του Τσίπρα σε ΠΑΣΟΚ, ΚΚΕ και Βαρουφάκη εκεί αποσκοπεί.\nΣε ερώτηση για το αν θα καταργηθεί η Ομπρέλα επειδή ο Αλέξης Τσίπρας είχε πει σε συνέντευξη του να αυτοκαταργηθούν οι τάσειςαπάντησε πως «η Ομπρέλα είναι παράδειγμα ιδεολογικού ρεύματος. Με συγκεκριμένες προτάσεις για τη λειτουργία του κόμματος που δεν πέρασαν. Οι εσωκομματικές διαδικασίες έχουν πολλές πλευρές. Είχαν πως θα είναι το κόμμα, όπου εκεί κρατάμε τις αντιρρήσεις μας και ελπίζουμε ότι θα δουλέψει όμως το σχέδιο. Τα πρώτα σήματα είναι θετικά. Θα δούμε αν θα λειτουργεί και όσο δημοκρατικά και όσο συλλογικά και με όση λογοδοσία θέλουμε. Αλλά δεν είναι μόνο αυτό. Υπάρχει και ένα πρόγραμμα, μια πολιτική απόφαση, μια στρατηγική. Η Ομπρέλα σε πολλά από αυτά είναι με την πλειοψηφία».\nΕρωτηθείς τέλος για το αν υπάρχει πρόβλημα στον ΣΥΡΙΖΑ με την αστική ταυτότητα, αν θεωρείται μειονέκτημα να είναι κανείς αστός, δεδομένων των αντιδράσεων που είχε προκαλέσει η αναφορά του κ. Τσακαλώτου στην αστική αυτοπεποίθηση απάντησε πως «δεν υπάρχει πρόβλημα να είναι κανείς αστός, στην αστική του προέλευση. Υπάρχουν προβλήματα σε δύο πτυχές. Η μία είναι να έχεις αστική προέλευση και να κοροϊδεύεις τον κόσμο ότι είσαι με τον λαό και να λες πχ ότι εγώ έχω πιτσαρία, γιατί είναι υποκρισία. Η δεύτερη είναι να έχεις αστική καταγωγή και να υποστηρίζεις τα συμφέροντα της αστικής τάξης. Σε αυτά τα δύο, προφανώς υπάρχει πρόβλημα στον ΣΥΡΙΖΑ».\nστις 09:41 Ετικέτες ΕΛΛΑΔΑ\nΑνώνυμος 22 Ιουνίου 2022 - 2:36 μ.μ.\nΕννοείται πως θα ξανακυβερνουσατε με τον Γιάνη.\nΌλα τα ξεπλενια μαζί ,όπως παλιά.\nΑνώνυμος 22 Ιουνίου 2022 - 7:54 μ.μ.\nΑντε μετα να σε ψηφισει ο κοσμος με τετοιες μαλακιες που λετε.\nΑνώνυμος 22 Ιουνίου 2022 - 10:35 μ.μ.\nφτου φτου απο ποιους γλυτωσαμε ρε παιδια;\nΑνώνυμος 22 Ιουνίου 2022 - 7:57 μ.μ.\nχωρις ιχνος ντροπη και αξιοπρεπειας, αμετανοητοι Μπαρουφακηδες εχετε το θρασος να διεκδικητε την εξουσια ενω καταστρεψατε τον κοσμο\nτρισαθλια οντα που μονο τρισαθλιοι ανθρωποι μπορει να σας ψηφισουν, μονο για την καρεκλα θα τα βρισκατε και με τον διαολο.\nΑνώνυμος 22 Ιουνίου 2022 - 10:39 μ.μ.\nο ενας μπαρούφας αναπολεί τον αλλον μπαρούφα


adidas NEWS STREAM : Η adidas και ο Kanye West ανανεώνουν & επεκτείνουν την πετυχημένη συνεργασία τους adidas + KANYE WEST\nΗ adidas και ο Kanye West ανανεώνουν & επεκτείνουν την πετυχημένη συνεργασία τους adidas + KANYE WEST\n- Η συνέχιση της συνεργασίας περιλαμβάνει την ανάπτυξης της νέας σειράς adidas + KANYE WEST,καθώς και τη δημιουργία retail stores -\n- Πρόκειται για τη σημαντικότερη σύμπραξη που έχει γίνει ποτέ μεταξύ ενός αθλητικού brand και ενός μη-αθλητή -\n- Η adidas + KANYE WEST θα προσφέρει, εκτός από τις καθιερωμένες πλέον lifestyle επιλογές, και σχέδια με στοιχεία performance -\nΗ adidas επεκτείνει την επιτυχημένη συνεργασία της με τον δημιουργικό και πρωτοπόρο Kanye West, με το λανσάρισμα της σειράς adidas + KANYE WEST. Η σειρά θα περιλαμβάνει συλλογές παπουτσιών, ρούχων και αξεσουάρ με το brand του YEEZY, για γυναίκες και άνδρες ενώ εκτός από streetwear και lifestyle σχέδια θα προσφέρει και sport και performance επιλογές.\nΣυνεχίζοντας μετά την τεράστια επιρροή, την επιτυχία και την παγκόσμια απήχηση του brand YEEZY, που έκανε την εμφάνιση του πριν από σχεδόν δύο χρόνια για τα adidas Originals, η νέα συμφωνία είναι η πιο σημαντική που έχει γίνει ποτέ μεταξύ μη-αθλητή και αθλητικού brand. Η εξέλιξη της συνεργασίας αυτής ανατρέπει τα δεδομένα και επαναπροσδιορίζει το μέλλον, ενώνοντας τις κορυφαίες καινοτομίες και την τεχνογνωσία της adidas με το όραμα, τη διορατικότητα και τη δημιουργικότητα του West.\nΣε αυτό το πλαίσιο, ο Kanye West θα συνεργαστεί με μία ομάδα της adidas η οποία θα ασχολείται αποκλειστικά με την ανάπτυξη και τη δημιουργία όλων των προϊόντων YEEZY. Η ομάδα, που θα έχει ως βάση τα κεντρικά γραφεία της adidas στο Portland των ΗΠΑ, θα αναλάβει τη διαχείριση και τη συνολική επίβλεψη της συνεργασίας με στόχο την επιτυχημένη πορεία της σε όλο τον κόσμο. Στα σχέδια ανάπτυξης της σειράς περιλαμβάνεται και η δημιουργία καταστημάτων που θα έχουν το ρόλο ενός ξεχωριστού hub για τα προϊόντα YEEZY, που θα δημιουργούν από κοινού η adidas με τον West. Επιπλέον, η adidas + KANYE WEST δεν θα παραμείνει μόνο στη lifestyle κατεύθυνση που είχε μέχρι τώρα αλλά θα επεκταθεί και σε σχέδια με στοιχεία performance, προσφέροντας έτσι επιλογές τόσο στο street όσο και στο sport στυλ.\nΟ Kanye West δήλωσε σχετικά: «Τα τελευταία δύο χρόνια η adidas και τα YEEZY έδωσαν μία γεύση από το μέλλον μας. Η συνεργασία αυτή είναι η απόδειξη πως ο καθένας που έχει ένα όνειρο, μπορεί να ονειρεύεται χωρίς περιορισμούς».\n«Ο Kanye είναι ένας πραγματικός δημιουργός που έχει την ικανότητα να βλέπει πράγματα που οι άλλοι δεν μπορούν. Είμαστε ενθουσιασμένοι και μας τιμά, που μπορούμε να χτίσουμε πάνω σε αυτή τη συνεργασία και ανυπομονούμε να καθορίσουμε μαζί το μέλλον» σχολίασε ο Eric Liedtke, adidas Group Executive Board Member, υπεύθυνος για τα Global Brands. «Με τη σειρά adidas + KANYE WEST εξερευνούμε νέα εδάφη ανοίγοντας τoν κόσμο των sports στη δημιουργικότητα του Kanye. Αυτή είναι και η φιλοσοφία της adidas: Να ενδυναμώνει τους δημιουργικούς ανθρώπους ώστε να δημιουργούν κάτι νέο».\nΤο συγκεκριμένο γεγονός είναι το πιο πρόσφατο από μία σειρά σημαντικών σταθμών της συνεργασίας μεταξύ της adidas και του διεθνούς φήμης καλλιτέχνη. Τον Φεβρουάριο του 2015, η παρουσίαση του YEEZY SEASON 1 έθεσε νέα πρότυπα στις παρουσιάσεις των σύγχρονων fashion shows, συνδέοντας το στυλ, τη μουσική, την αναγνωρισιμότητα, τα social media και τη μοντέρνα τέχνη σε ένα εντυπωσιακό ζωντανό θέαμα δημιουργικής έκφρασης. Η παρουσίαση του YEEZY SEASON 1 καθιέρωσε τη συνεργασία του West και της adidas.\nΤαυτόχρονα, το YEEZY BOOST 750 έκανε αίσθηση παγκοσμίως ως το πρώτο προϊόν που γεννήθηκε από τη συνεργασία της adidas με τον West. Ενσωματώνοντας την τεχνολογία BOOST™ της adidas, το παπούτσι συνδυάζει τις κορυφαίες καινοτομίες με το ασύγκριτο στιλ.\nΣυνεχίζοντας την επιτυχία τους, ο West και η adidas παρουσίασαν το YEEZY BOOST 350 που έγινε ένα από τα πιο περιζήτητα παπούτσια στην ιστορία και εξαντλήθηκε σε χρόνο ρεκόρ. Το low-top YEEZY BOOST 350 συνδυάζει το καινοτόμο υλικό Primeknit με την πρωτοποριακή αισθητική του West. Το αποτέλεσμα προκάλεσε φρενίτιδα στους fans και οδήγησε σε πρωτοφανείς πωλήσεις. Επίσης, βραβεύτηκε ως το «2015, Shoe of the Year» από το Footwear News.\nΠλέον, ως επίσημοι μακροχρόνιοι συνεργάτες, ο West και η adidas είναι το ίδιο ενθουσιασμένοι για το μέλλον και ανυπομονούν να αποκαλύψουν το επόμενο κεφάλαιο της συνεργασίας τους στο κοινό.\nadidas + KANYE WEST (2)\nadidas + Kanye West (1)


Επίθεση στον Πατούλη με αβγά και επεισόδια σε υπ. Εργασίας και Εσωτερικών\n23-06-2017 | 14:35μμ\nΜε μπουκάλια, σκουπίδια και αβγά επιτέθηκαν στον πρόεδρο της Κεντρικής Ενωσης Δήμων Ελλάδας Γιώργο Πατούλη\nΜε μπουκάλια, σκουπίδια και αβγά επιτέθηκαν στον πρόεδρο της Κεντρικής Ενωσης Δήμων Ελλάδας Γιώργο Πατούλη (φωτό πάνω) τα μέλη της Πανελλήνιας Ομοσπονδίας Εργαζομένων στην Τοπική Αυτοδιοίκηση τη στιγμή που ο δήμαρχος Αμαρουσίου έφτασε στο υπουργείο Εργασίας, για τη συνάντησή του με τον Πάνο Σκουρλέτη, και βρέθηκε μπροστά τους.\nΝωρίτερα επικράτησε ένταση στο υπουργείο Εσωτερικών, όταν η πορεία των περίπου 5.000 συμβασιούχων έφτασε στο κτίριο και ομάδα από τους συγκεντρωμένους άδειασε σκουπίδια και τους έβαλε φωτιά. Ταυτόχρονα, άλλη ομάδα επιχείρησε να σπάσει τα ρολά προστασίας του κτιρίου και να εισβάλλει.\nΕφοδος από διαδηλωτές\nΗ πορεία έφτασε στη Βουλή, όπου το προεδρείο της ΠΟΕ-ΟΤΑ, με επικεφαλής τον πρόεδρο Νίκο Τράκα, ζήτησε συνάντηση με τον πρόεδρο της Βουλής Νίκο Βούτση. Ομως, το, αίτημα δεν έγινε αποδεκτό από τους υπευθύνους ασφαλείας. Οι διαδηλωτές έκαναν έφοδο και εισέβαλαν στον προαύλιο χώρο του Κοινοβουλίου, αλλά οι αστυνομικές δυνάμεις τούς απώθησαν με περιορισμένη χρήση χημικών. Ο πρόεδρος της ΠΟΕ-ΟΤΑ κατήγγειλε στην «Espresso» ότι τραυματίστηκαν τέσσερα άτομα, ενώ και ο ίδιος λιποθύμησε.\n«Ας αφήσει τα παραμύθια ο κύριος Σκουρλέτης και ας τηρήσει τις δεσμεύσεις του. Η κατάσταση δεν πάει άλλο! Εχουμε οικογένειες από πίσω μας και τις παίρνουν στον λαιμό τους» κατήγγειλε μια συμβασιούχα, τονίζοντας ότι η οικονομική της κατάσταση είναι δραματική.


ΔΕΥΑ Ζαχάρως: Ανακοίνωση πρόσληψης για εργάτες και χειριστή | Εφημερίδα Πρωινή\nΔΕΥΑ Ζαχάρως: Ανακοίνωση πρόσληψης για εργάτες και χειριστή\nΗ ΔΕΥΑ Ζαχάρως σύμφωνα με την υπ. αρ.99/2021 απόφαση του ΔΣ της ΔΕΥΑΖ προτίθεται να προσλάβει δύο εργάτες και έναν χειριστή εκσκαφέα για την αντιμετώπιση κατεπειγουσών πρόσκαιρων αναγκών, διάρκειας δύο μηνών.\nΟι ενδιαφερόμενοι καλούνται να προσέλθουν για την υποβολή της αίτησης πρόσληψης στα γραφεία της ΔΕΥΑΖ εντός τριών ημερών.\n« Τραγανό: Rapid Test – Δείτε πότε\nΣπ. Λιβανός : Διαμορφώνουμε ένα νέο αναπτυξιακό μοντέλο με βιώσιμη αντίληψη, σεβασμό στο περιβάλλον, με τον πρωτογενή τομέα σε ρόλο πρωταγωνιστή »


Delhi Metro Museum (Νέο Δελχί, Ινδία) - Κριτικές - TripAdvisor\nΞενοδοχεία κοντά σε: Vijay Chowk\nΞενοδοχεία κοντά σε: Delhi Routes\nΝέο Δελχί: Όλα τα εστιατόρια Delhi Metro Museum: Εστιατόρια στην περιοχή\nΝέο Δελχί: Όλες οι δραστηριότητες Δραστηριότητες κοντά σε: Delhi Metro Museum\nDelhi Metro Museum, Νέο Δελχί - Κριτικές\nΑσία Ινδία Περιφέρεια της Εθνικής Πρωτεύουσας του Δελχί Νέο Δελχί Νέο Δελχί Αξιοθέατα Delhi Metro Museum\n52 κριτικές Νο 105 από 428 στην κατηγορία δραστηριότητες για: Νέο Δελχί Εξειδικευμένα Μουσεία, Μουσεία Patel Chowk Metro Station, Νέο Δελχί 110002, Ινδία155370Ιστότοπος\nΣας ευχαριστούμε για τη βαθμολογία σας Η κριτική γράφτηκε πριν από 3 εβδομάδες Nish0901, Νέο Δελχί, Ινδία\nΝα εμφανιστούν επίσης ΧάρτηςΔορυφορικός Έχει γίνει παύση των ενημερώσεων χάρτη. Μεγεθύνετε για προβολή ενημερωμένων πληροφοριών. Επαναφορά ζουμ Γίνεται ενημέρωση του χάρτη… Επιστροφή στον χάρτη Επισκόπηση 4,0 52 κριτικέςΕξαιρετικό25%Πολύ καλό45%Μέτριο26%Ανεπαρκές3%Πολύ κακό1%Προτεινόμενη διάρκεια: 2-3 ώρεςΤΟΠΟΘΕΣΙΑ Patel Chowk Metro Station, Νέο Δελχί 110002, Ινδία\nΕΠΙΚΟΙΝΩΝΙΑ Ιστότοπος 155370Βελτίωση αυτής της καταχώρισηςΑυτή η δραστηριότητα θα ήταν καλή επιλογή για μια ζεστή μέρα;Ναι Όχι Άγνωστο Αυτό το αξιοθέατο είναι κατάλληλο για όλες τις ηλικίες;Ναι Όχι Άγνωστο Αυτή η δραστηριότητα θα ήταν καλή επιλογή για μια κρύα μέρα;Ναι Όχι Άγνωστο Πρόκειται για ένα αξιοθέατο που δεν πρέπει να χάσει κανείς;Ναι Όχι Άγνωστο Είναι αυτό το αξιοθέατο ένα κρυφό διαμαντάκι ή γενικά κάτι το ασυνήθιστο;Ναι Όχι Άγνωστο Αυτό το αξιοθέατο αποτελεί καλό σημείο για πικνίκ;Ναι Όχι Άγνωστο Αυτό το αξιοθέατο προσφέρεται για επίσκεψη κατά τον μήνα του μέλιτος;Ναι Όχι Άγνωστο Αυτό το αξιοθέατο δίνει στους επισκέπτες μια γεύση από την τοπική κουλτούρα;Ναι Όχι Άγνωστο Είναι αυτό το αξιοθέατο συναρπαστικό, ασυνήθιστο ή ριψοκίνδυνο;Ναι Όχι Άγνωστο Απαιτεί αυτό το αξιοθέατο έντονη σωματική δραστηριότητα (πεζοπορία ή σκάλες);Ναι Όχι Άγνωστο Ευχαριστούμε για τη βοήθειά σας! Μοιραστείτε άλλη μια εμπειρία πριν φύγετε. Γράψτε μια κριτικήΚριτικές (52)Βαθμολογία ταξιδιωτών Εξαιρετικό6Πολύ καλό13Μέτριο3Ανεπαρκές1Πολύ κακό0Τύπος ταξιδιώτηΟικογένειεςΖευγάριαΜόνος-ηΕπαγγελμ. ταξίδιΦίλοιΠερίοδος του χρόνου Μάρ.-ΜάιοςΙούν.-Αύγ.Σεπ.-Νοέμ.Δεκ.-Φεβ.Γλώσσα Όλες οι γλώσσες Ελληνικά (23)Αγγλικά (47)Ρωσικά (4)Περισσότερες γλώσσες Γλώσσα Ελληνικά (23)Αγγλικά (47)Ρωσικά (4)Ιαπωνικά (1)Δείτε τι λένε οι ταξιδιώτες: 1 - 10 από 23 κριτικές\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιNish0901Νέο Δελχί, Ινδία33929Η κριτική γράφτηκε πριν από 3 εβδομάδες Ωραία MuseumΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιtripsmaker20125Η κριτική γράφτηκε 21 Απριλίου 2017 μέσω κινητής συσκευής Γνωρίζοντας το μετρό του ΔελχίΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιHecticlee8453Η κριτική γράφτηκε 28 Μαρτίου 2017 μέσω κινητής συσκευής Ενδιαφέρον μέροςΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιPhilWilkinsonLichfield, Ηνωμένο Βασίλειο9319Η κριτική γράφτηκε 28 Μαρτίου 2017 Ένα σύγχρονο μουσείο του μετρόΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιIRSRAMKIΝέο Δελχί, Ινδία199113Η κριτική γράφτηκε 20 Μαρτίου 2017 μέσω κινητής συσκευής Προβολή προοπτικήςΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιKMacSvenΝέα Υόρκη, Νέα Υόρκη82Η κριτική γράφτηκε 7 Μαρτίου 2017 μέσω κινητής συσκευής Κατάστημα έχει συγκεκριμένες ώρεςΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιrashmisonoΝέο Δελχί, Ινδία525Η κριτική γράφτηκε 16 Σεπτεμβρίου 2016 Ένα πούπουλο στο Δελχί της ΚΓΠΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιlotusdiamonddelhi1220899Η κριτική γράφτηκε 26 Ιουλίου 2016 Το καύχημα του ΔελχίΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιsruthin8914018Η κριτική γράφτηκε 15 Μαΐου 2016 μέσω κινητής συσκευής Το μετρό ένα ταξίδιΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιNikhil PVapi, Daman and Diu, India46866Η κριτική γράφτηκε 30 Απριλίου 2016 Η καλύτερη δυνατή χρήση του μετρό!!ΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΠροηγούμενοΕπόμενο123Ενημέρωση καταχώρισης… Στην περιοχή Κοντινά εστιατόριαSorrento185 κριτικές 0,57 χλμ μακριά Grappa, New Delhi141 κριτικές 0,56 χλμ μακριά Mister Chai96 κριτικές 0,25 χλμ μακριά The imperial168 κριτικές 0,53 χλμ μακριά Κοντινά αξιοθέαταGurudwara Bangla Sahib4.664 κριτικές 0,54 χλμ μακριά Jantar Mantar563 κριτικές 0,51 χλμ μακριά National Philatelic Museum19 κριτικές 0,13 χλμ μακριά Ερωτήσεις & ΑπαντήσειςΛάβετε γρήγορα απαντήσεις από το προσωπικό του Delhi Metro Museum και από προηγούμενους επισκέπτες.Σημείωση: η ερώτησή σας θα δημοσιευθεί στη σελίδα Ερωτήσεις & Απαντήσεις.Επαλήθευση: Οδηγίες δημοσίευσηςΥποβολή


Ο ΧΑΦΙΕΣ: Άγριο φονικό στη Θήβα\nΣΚΗΝΕΣ ΦΑΡ ΟΥΕΣΤ ΜΠΡΟΣΤΑ ΑΠΟ ΣΧΟΛΕΙΟ ΣΤΙΣ ΘΕΣΠΙΕΣ - ΣΥΝΕΠΛΑΚΗΣΑΝ ΔΥΟ ΕΤΑΙΡΕΙΕΣ SECURITY - ΝΕΚΡΟΙ ΠΑΤΕΡΑΣ ΚΑΙ ΓΙΟΣ\nzougla.grΣκηνές φαρ - ουέστ εκτυλίχθηκαν το απόγευμα της Παρασκευής έξω από το Λύκειο Θεσπιών. Σύμφωνα με όσα έχουν γίνει γνωστά υπήρξε διαπληκτισμός μεταξύ δύο οικογενειών οι οποίες δραστηριοποιούνται επιχειρηματικά στην περιοχή με αποτέλεσμα την ανταλλαγή πυροβολισμών και τον θάνατο δύο ατόμων.\nΤοπικές πηγές ανέφεραν στο zougla.gr πως όλα συνέβησαν όταν υπάλληλοι της πρώτης οικογένειας που έχει εταιρεία security, κατέβασε από συγκεκριμένο σημείο του σχολείου την ταμπέλα της δεύτερης οικογένειας, η οποία επίσης είχε εταιρεία security και είχε συνάψει συμφωνία για τη διασφάλιση του σχολικού χώρου.\nΣτο σημείο φέρεται να έφτασαν αμέσως ,αφού ειδοποιήθηκαν, πατέρας και γιος, ιδιοκτήτες της δεύτερης εταιρείας. Υπήρξε διαπληκτισμός και ανταλλαγή πυροβολισμών με αποτέλεσμα πατέρας και γιος να πέσουν νεκροί. Άλλα τοπικά Μέσα Ενημέρωσης αναφέρουν ότι υπήρξε συμπλοκή μεταξύ δύο ομάδων σεκιούριτι.\nΥπάρχει επίσης και ένας τραυματίας, ο ανιψιός του νεκρού πατέρα, ο οποίος διακομίστηκε αρχικά στο νοσοκομείο Θήβας και στη συνέχεια μεταφέρθηκε στον Ευαγγελισμό με διαμπερές τραύμα στο συκώτι. Οι πρώτες πληροφορίες αναφέρουν πως στο σημείο που εντοπίστηκαν οι δύο νεκροί βρέθηκαν κάλυκες.\nΕπιπλέον πληροφορίες σχετικά με τα αίτια του περιστατικού, αναφέρουν πως σε κάποιο έργο της περιοχής έληξε η σύμβαση με τη μια εταιρεία και υπεγράφη νέα σύμβαση με την άλλη εταιρεία .Μόλις πήγαν οι άνδρες της νέας εταιρείας να αναλάβουν τη φύλαξη του έργου, ήρθαν σε αντιπαράθεση με τους εργαζομένους της εταιρείας που είχε μέχρι πρότινος το συγκεκριμένο έργο.\nΠάντως κάτοικοι της περιοχής ανέφεραν στο zougla.gr πως οι δύο εταιρείες είχαν μεταξύ τους κόντρα αφού υπήρχε ανταγωνισμός. Μάλιστα, όπως αποκαλύπτουν αρκετές φορές στο παρελθόν υπήρξαν μάρτυρες λεκτικών αντιπαραθέσεων μεταξύ μελών των δύο οικογενειών.\nΑστυνομικές πηγές αναφέρουν πως έχει γίνει και μία σύλληψη.


Minecraft Dungeons review - telecomsnews.gr\nΔεν υπάρχει αμφιβολία ότι το Minecraft είναι ένα από τα μεγαλύτερα success story στην ιστορία του gaming. Από beta ενός ενδιαφέροντος concept και γραμμένο αποκλειστικά σε Java, έφτασε να γίνει το μεγαθήριο που γνωρίζουμε σήμερα, με εκατοντάδες εκατομμύρια παίκτες και χιλιάδες youtubers να stream-άρουν τις περιπέτειές τους στον τετραγωνισμένο κόσμο του. Μαζί με ένα τέτοιο ασταμάτητο σουξέ συνήθως έρχονται και διάφορα spin-off παιχνίδια, που αν δεν είχαν το όνομα και το στιλ του βασικού τίτλου, θα μπορούσαν να είναι κάτι εντελώς άσχετο και κανένας δεν θα έβλεπε διαφορά. Αυτό είναι το Minecraft Dungeons, ένα hack-and-slash dungeon crawler τύπου Diablo, αλλά με αρκετά απλοποιημένους μηχανισμούς.\nΗ ιστορία έχει ως εξής: Ένας φτωχός, άστεγος και καταφρονημένος Illager, ονόματι Archie, που όλοι τον έχουν του πεταματού και στην καρπαζιά, βρίσκει κατά τύχη ένα παντοδύναμο κειμήλιο, το Orb of Domiance. Έχοντας στην κατοχή του το συγκεκριμένο orb, ζητάει εκδίκηση απ’ όσους του φέρθηκαν σκάρτα. Οπότε με την διαφθορά που δίνει μια τόσο μεγάλη δύναμη, ο Archie γίνεται ο Arch-Illager (λογοπαίγνια, λογοπαίγνια παντού) και με τον νεοσύστατο στρατό του από creepers, αράχνες, σατανικούς mages και άλλα αρχαία πνεύματα του κακού, αποφασίζει να κατακτήσει τον κόσμο (of course!) και να κάνει τους φιλήσυχους villagers σκλάβους του. Εδώ έρχεστε εσείς, να σπάσετε στο ξύλο όλες τις δυνάμεις του κακού, αφού είστε ο ανώνυμος χαρακτήρας που θα σώσει την κατάσταση.\nΤο παιχνίδι θα μπορούσε στην ουσία να ονομάζεται “Το πρώτο μου dungeon crawler”. Δεν υπάρχουν character classes, δεν υπάρχουν περίπλοκοι μηχανισμοί. Όλες οι ειδικές δυνατότητες των χαρακτήρων ορίζονται από τις πανοπλίες, τα όπλα και τα artifacts που παίρνετε κατά την διάρκεια της περιπέτειας, απλοποιώντας την διαδικασία. Ακόμα πιο απλό είναι το σύστημα με τα enchantments που μπορείτε να βάλετε στα διάφορα κομμάτια πανοπλίας και όπλα και να έχετε κάποιες παραπάνω δυνατότητες. Άλλες φορές είναι αυξημένα stats και διάφορα buffs. Τα enchantments στα όπλα σας δίνουν δυνατότητες όπως επιθέσεις με διάφορα elements, στην περίπτωση των τόξων μπορείτε να έχετε wide shots και άλλα πολλά. Το παιχνίδι όμως σας ενθαρρύνει να δοκιμάσετε διαφορετικά enchantments με διαφορετικά όπλα και διαφορετικές πανοπλίες. Γι αυτό, μπορείτε να βάλετε μέχρι τρία στο εκάστοτε κομμάτι. Εφόσον βρείτε κάτι καλύτερο, μπορείτε να αφαιρέσετε τα enchantments, να εκποιήσετε το προηγούμενο όπλο ή πανοπλία και να δοκιμάσετε κάτι καινούριο. Με αυτόν τον τρόπο, το παιχνίδι σας προτρέπει να είστε πιο στρατηγικός με τις επιλογές σας και να δοκιμάζετε νέους συνδυασμούς ακόμα και κατά την διάρκεια των αποστολών, ώστε να κάνετε την ζωή σας ευκολότερη όταν έχετε να διαχειριστείτε ορδές από mobs που μπορεί να έχουν διαφορετικές αδυναμίες από ότι αντιμετωπίσατε λίγα λεπτά πριν.\nΠροσοχή στα enchantments σας αν θέλετε να τα βάλετε με μεγάλα mobs.\nΤο παιχνίδι διαθέτει ένα μικρό overworld, με εμπόρους που σας προσφέρουν τυχαία artifacts και όπλα ανταλλάσσοντας τα πετράδια που παίρνετε ενώ παίζετε τις αποστολές ή εκποιώντας ό,τι δεν χρειάζεστε από όπλα και πανοπλίες. Φυσικά δεν πρέπει να αγχώνεστε, αφού κάθε φορά παίρνετε πανοπλίες και artifacts που αντιστοιχούν στο level σας και έχουν διαφορετικά enchantments, ακόμα και αν είναι ίδια εμφανισιακά ή έχουν ίδιες αρχικές ιδιότητες. Αλλά, βασικά, αυτό είναι το μοναδικό πράγμα που μπορείτε να κάνετε με το in-game χρήμα. Και το παιχνίδι δεν έχει κανένα πρόβλημα να σας δώσει εξαιρετικά δυνατά setups σχεδόν από την αρχή, τα οποία σας συντροφεύουν για αρκετά levels. Σημασία έχει να συνεχίζετε να πειραματίζεστε.\nΑς πιάσουμε τα των αποστολών. Μόλις επιλέξετε ποια περιπέτεια θέλετε να παίξετε από το overworld, οι πίστες είναι τυχαιοποιημένες. Που σημαίνει ότι κάθε φορά υπάρχουν διαφοροποιήσεις στον χάρτη και στις θέσεις των εχθρών. Όμως οι πίστες είναι γενικά γραμμικές, με μερικά μονοπάτια δεξιά και αριστερά για να βρείτε αντικείμενα ή πετράδια. Φυσικά και υπάρχουν διάφορα προβλήματα, όπως το πού βρίσκεστε στον χάρτη, το ότι διάφορα πράγματα “κρύβονται” κάτω από το user interface όπως ο δείκτης που σας δείχνει πού βρίσκονται οι συμπαίκτες σας κατά την διάρκεια της περιπέτειας όταν παίζετε online. Μπορείτε να παίξετε με άλλους τρεις φίλους και γενικά είναι καλύτερο να παίξετε το συγκεκριμένο παιχνίδι με παρέα. Οι πίστες που βρίσκονται σε διάφορες τοποθεσίες (φαντάζομαι γνωστές στους περισσότερους παίκτες του Minecraft) είναι γενικά λίγες. Όμως το παιχνίδι είναι φτιαγμένο για να παίζετε ξανά και ξανά ώστε σε μεγαλύτερα levels να έχετε καλύτερο εξοπλισμό και πιο δύσκολους εχθρούς.\nΤο μεγαλύτερο πρόβλημα του Minecraft Dungeons είναι ότι… δεν έχει πολύ ενδιαφέρον. Δεν υπάρχουν μηχανισμοί για να χτίσετε πράγματα όπως στο Minecraft. Πέρα από το όλο στιλ γραφικών που είναι η επιτομή του κυβισμού, μερικά γνώριμα πλάσματα όπως τα creepers και το lore, δεν υπάρχει τίποτα στο gameplay που να θυμίζει Minecraft. Το gameplay δεν κάνει κάτι λάθος. Είναι λειτουργικά άρτιο, με απλούς αλλά καλοσχεδιασμένους μηχανισμούς. Όμως καθώς έπαιζα έβρισκα τον εαυτό μου να βαριέται παράφορα. Κάτι που μοιράστηκα με συμπαίκτες και αυτοί μου απάντησαν το ίδιο. Ίσως να ενόχλησε κάποιους περισσότερο το ότι εμφανίζονται οι ίδιες και οι ίδιες τοποθεσίες. Άλλοι βρήκαν περίεργο το γεγονός ότι η δυσκολία προς το τέλος αυξάνεται υπερβολικά απότομα, ενώ μέχρι τότε τα πράγματα είναι εύκολα. Μικρά παράπονα δεξιά και αριστερά, αλλά τίποτα που να κάνει το παιχνίδι κακό ή έστω λιγότερο λειτουργικό. Απλά, είναι το baby’s first dungeon crawler.\nΣχεδόν όλες οι πίστες είναι σα να επισκέπτεστε πολύ δημιουργικούς σέρβερ του Minecraft!\nΤουλάχιστον τα γραφικά είναι… on-brand, με αρκετά όμορφες τοποθεσίες και στιλ. Υπάρχει αρκετή ανακύκλωση εχθρών, αλλά αυτό είναι κάτι αναμενόμενο σε παιχνίδια του είδους. Το στιλ γραφικών του Minecraft είναι αυτό που είναι και έχει δημιουργηθεί εξαιρετικά στην Unreal Engine που χρησιμοποιεί το παιχνίδι. Αυτό που κάνει εντύπωση όμως είναι η μουσική επένδυση. Αρκετά ατμοσφαιρικά κομμάτια, τα οποία προσθέτουν στο γενικό μυστήριο που αποπνέουν τα σκηνικά του παιχνιδιού.\nΤο Minecraft Dungeons, πέρα από την εμφάνιση και τον γενικό του κόσμο, δεν έχει ιδιαίτερη σχέση με το Minecraft. Είναι αρκετά απλό και άρα ιδανικό για τους μικρότερους σε ηλικία παίκτες. Είναι επίσης μικρό σε διάρκεια αλλά βασίζεται στο replayability. Γενικώς, έχει πολλές ιδέες που δυστυχώς δεν εξελίσσονται σε κάτι ουσιαστικό. Αν έχετε Game Pass, τότε είναι ξεκάθαρα μια καλή επιλογή που θα σας διασκεδάσει. Κατά τ’ άλλα, μπορείτε πάντα να παίξετε το ίδιο το Minecraft.\nΑπλοί και κατανοητοί μηχανισμοί\nΑρκετά όμορφα γραφικά και ταιριαστά με τον κόσμο του Minecraft\nΑνέλπιστα ωραία μουσική\nΗ υπεραπλοποίηση μάλλον το κάνει αρκετά επαναλαμβανόμενο και βαρετό\nΜικρή διάρκεια, παρά την έμφαση στο replayability\nΣε gameplay δεν έχει σχέση με το Minecraft\nΜικροπροβλήματα εδώ κι εκεί\nΑΝΑΠΤΥΞΗ: Mojang, Double Eleven


Ασυνήθιστα αντικείμενα μετατρέπονται σε υπέροχα Χριστουγεννιάτικα στολίδια\nΤα Χριστούγεννα ομορφαίνουν την πόλη και τα σπίτια μας. Τα στολίδια, τα λουλούδια και τα χρώματα της εποχής δημιουργούν ένα μοναδικό και χαρούμενο σκηνικό για μικρούς και μεγάλους.\nΤο mommy συγκέντρωσε για εσάς ξεχωριστές ιδέες για να στολίσετε το σπίτι αλλά και να αξιοποιήσετε παλιά σας αντικείμενα.\nΟ εξωτερικός χώρος του σπιτιού αποτελεί πάντα μια πρόκληση. Οι περισσότεροι αρκούνται στα φωτάκια στα κάγκελα των μπαλκονιών και στους φωτεινούς Άγιους Βασίληδες. Τη φετινή χρόνια επενδύστε στη δημιουργηκότητα.\nΑγοράστε κορδέλες, γκι, γιρλάντες, κουκουνάρια και διακοσμήστε το παλιό σας μεταλλικό ποτιστήρι! Τοποθετήστε στο περβάζι ή στο παράθυρο σας και\nΒγάλτε την παλιά ξύλινη σκάλα από την αποθήκη, ανοίξτε την και στολίστε την! Ψάξτε για παλιά χειροποίητα στολίδια που πιθανώς έχετε από τους γονείς σας και μετατρέψτε τη σε ένα vintage έργο τέχνης. Προτιμήστε κεριά αντί για φωτάκια αλλά και παλιά ξύλα που θα ενισχύσουν το στυλ.\nΗ διακόσμηση του τραπεζιού είναι εξίσου σημαντική με το φαγητό και τα ποτά για τη δημιουργία εορταστικής ατμόσφαιρας. Αποτελεί μια ωραία αφορμή για να πρωτοτυπήσετε και να εντυπωσιάσετε.\nΤα καλτσάκια – ξωτικά στα πόδια της μεγάλης τραπεζαρίας, θα γίνουν η αγαπημένη διακόσμηση των παιδιών και θα δώσουν μια χαρούμενη και διαφορετική νότα στο σαλόνι σας. Αν έχετε τοποθετήσει κοντά στο τραπέζι χαλιά, να είστε προσεκτικοί με τους χρωματικούς συνδυασμούς που θα επιλέξετε.\nΤα πιάτα μπορούν να γίνουν η πιο όμορφη και κυρίως πρωτότυπη διακόσμηση για το τραπέζι. Χρειάζεστε μικρά και μεγάλα πιάτα, σερβίτσια, μικρές τετράγωνες χαρτοπετσέτες, μεγάλες κόκκινες πετσέτες για το κασκόλ(!) , σταφίδες και καροτάκια. Και για πρώτη φορά, τα παιδιά θα χαρούν πολύ να σας βοηθήσουν στο στρώσιμο του τραπεζιού!\nΗ είσοδος είναι το πρώτο πράγμα που βλέπετε επιστρέφοντας στο σπίτι, γι’ αυτό θα πρέπει να είναι όμορφη!\nΘα χρειαστείτε παλιά ξύλα, κόκκινη, πράσινη και άσπρη μπογιά, φωτάκια και λίγη ξυλουργική τέχνη. Η προσπάθεια κατασκευής αυτών των ξεχωριστών Χριστουγεννιάτικων δέντρων μπορεί να μετατραπεί σε δημιουργική διαδικασία για εσάς και τα παιδιά σας, που, εκτός των άλλων, θα σας γλυτώσει και απο έξοδα.\nΑν έχετε διάθεση και χρόνο, μπορείτε να μεταμορφώσετε την πόρτα του σπιτιού… στην πόρτα του εργαστηρίου του Άγιου – Βασίλη. Γιρλάντα από κυπαρρίσι γεμάτη ζαχαρωτά , ξωτικά κρυμμένα στις γλάστρες, ταμπέλα που δείχνει το δρόμο για το εργαστήρι, αλλά και τεράστια κόκκινα γλειφιτζούρια θα κάνει τους γείτονες να ζηλέυουν την πόρτα σας. Απαραίτητο συστατικό το στεφάνι στο κέντρο που θα εύχεται σε όποιον σας επισκέπτεται χαρούμενα Χριστούγεννα!\nΑν πάλι θέλετε κάτι πιο απλό, ένας χιονάνθρωπος φτιαγμένος από 3 διαφορετικού μεγέθους στεφάνια, το πιο μακρύ κόκκινο κασκόλ και ένα καπέλο, θα δημιουργήσουν την πιο γλυκιά είσοδο.\nΑντικείμενα και έπιπλα\nΈχετε σκεφτεί ποτέ ότι οι κορνίζες που σας έχουν κάνει δώρο και δεν θέλετε πια, θα μπορούσαν να γίνουν το πιο τέλειο χριστουγεννιάτικο ντεκόρ; Κάποιος άλλος το σκέφτηκε για εσάς και ιδού το αποτέλεσμα! Αν σας έχει μείνει κόκκινη μπογιά από κάποια άλλη κατασκευή,χρωματίστε την ή επιλέξτε κάποιο χρώμα που ταιριάζει με τη διακόσμηση του σπιτιού. Κρεμάστε τις μπάλες της αρεσκείας σας από τις εγκοπές που θα έχει και ολοκληρώστε με μια κορδέλα. Θα κάνει κάθε γωνιά του σπιτιού σας ξεχωριστή.\nΒγάλτε την παλιά συρταριέρα από την αποθήκη και απελευθερώστε όλη σας την δημιουργικότητα. Μεγάλες μπάλες, παλιά κουτιά δώρων, γιρλάντες, βαμβάκι, κασκόλ που δεν χρησιμοποιείτε, μαξιλάρια, διακοσμητικά, φωτάκια και ό,τι άλλο αγαπάτε, θα συνθέσουν το ωραιότερο κομμάτι διακόσμησης στο σπίτι σας.\nΕάν είστε από τους τυχερούς που έχετε κήπο, εκμεταλλευτείτε το! Εμείς σας προτείνουμε να αξιοποιήσετε απλά υλικά , που πιθανώς απλά περιμένουν τη σειρά τους για να πεταχτούν και να δημιουργήσετε μοναδικές Χριστουγεννιάτικες συνθέσεις.\nΚαι όταν λέμε απλά υλικά ενοούμε:\nΤα παλιά λάστιχα του αυτοκινήτου μπορούν να γίνουν χιονάνθρωπος! Τα παιδιά θα αναλάβουν τη ζωγραφική.\nΤο παλιο καρότσι του κήπου μπορεί να γίνει το ομορφότερο στολίδι!\nΓια τους μεγάλους, η διαδικασία του στολίσματος είναι μερικές φορές ένα βάρος που σκέφτονται με ανία. Πρέπει να θυμάστε, όμως, ότι τα παιδιά το λατρεύουν και το βλέπουν σαν μια αφορμή να δουλέψουν και να δημιουργήσουν μαζί σας. Άλλωστε αυτές είναι οι μικρές στιγμές που θα θυμούνται όταν μεγαλώσουν!\nδιακόσμηση για το σπίτιΧριστούγεννα\nΤσιπούρες στο φούρνο με φινόκιο και πορτοκάλι